CELEX: 52012PC0464
Language: lt
Date: 2012-08-29
Title: Pakeistas pasiūlymas EUROPOS PARLAMENTO IR TARYBOS REGLAMENTAS kuriuo nustatoma 2014–2020 m. Europos Sąjungos muitinių veiksmų programa („Muitinė 2020“) ir panaikinamas Sprendimas Nr. 624/2007/EB

|
			
		
		
		52012PC0464
		
			Pakeistas pasiūlymas EUROPOS PARLAMENTO IR TARYBOS REGLAMENTAS kuriuo nustatoma 2014–2020 m. Europos Sąjungos muitinių veiksmų programa („Muitinė 2020“) ir panaikinamas Sprendimas Nr. 624/2007/EB /* COM/2012/0464 final - 2011/0341/a (COD) */
			
				
		
		
			
			   	AIŠKINAMASIS MEMORANDUMAS
1.           PASIŪLYMO APLINKYBĖS
2011 m. birželio 29 d. Komisija
priėmė būsimos 2014–2020 m. daugiametės
finansinės programos pasiūlymą[1] – strategijos „Europa 2020“
įgyvendinimo biudžetą, kuriame siūloma, be kita ko, nauja
programa „Muitinė“. Programa „Muitinė 2020“ gerinant muitų
sąjungos veikimą bus prisidedama prie pažangaus, tvaraus ir
integracinio augimo strategijos „Europa 2020“[2]
įgyvendinimo.
Muitų sąjunga gina finansinius Sąjungos ir jos valstybių narių,
renkančių muitus, rinkliavas ir mokesčius, interesus[3]. Ji
reikalauja, kad iš trečiųjų šalių kilusioms prekėms
būtų leidžiama laisvai judėti Sąjungoje tik jei jos
atitinka Sąjungos teisės aktus. Taigi kasdien reikia valdyti didelius
prekybos srautus (kiekvieną sekundę tvarkomos 7 muitinės
deklaracijos) ir muitinės turi išlaikyti pusiausvyrą tarp
įmonių prekybos sąlygų gerinimo ir piliečių
apsaugos nuo grėsmės jų saugai ir saugumui. Tai įmanoma tik
jei valstybių narių muitinių administracijos intensyviai ir
operatyviai bendradarbiauja tarpusavyje, su kitomis valdžios institucijomis ir
prekybos bei kitomis trečiosiomis šalimis.
Siūloma programa bus daugiausia remiamas muitinių
bendradarbiavimas tarpusavyje ir su kitomis susijusiomis šalimis. Tai
programos „Muitinė 2013“, kuri baigiama 2013 m. gruodžio 31 d.,
tęsinys. Siūloma programa bus remiamas Sąjungos
muitinių bendradarbiavimas, pirmiausia siekiant kurti žmogiškųjų
išteklių tinklus ir ugdyti gebėjimus, taip pat didinti IT
pajėgumus. Pirmosios grupės priemonėmis valstybėms
narėms ir kitoms programoje dalyvaujančioms šalims bus sudaromos
sąlygos dalytis gerąja patirtimi ir keistis praktinėmis
žiniomis. Antrosios grupės priemonėmis suteikiama galimybė
programos lėšomis finansuoti tinkamą IT infrastruktūrą ir
sistemas, kurias taikydamos Sąjungos muitinių administracijos
taptų visavertėmis elektroninio administravimo institucijomis.
Didžiausia programos teikiama papildoma nauda yra ta, kad ja remiamas
valstybių narių gebėjimas didinti įplaukas ir valdyti vis
sudėtingesnius prekybos srautus, o kartu mažinamos minėtais tikslais
reikalingų priemonių kūrimo išlaidos.
2.           KONSULTACIJŲ SU SUINTERESUOTOSIOMIS
ŠALIMIS IR POVEIKIO VERTINIMO REZULTATAI
2.1.        Konsultacijos ir
ekspertų patarimai
Atlikdamas programos „Muitinė 2013“
laikotarpio vidurio vertinimą[4]
rangovas analizavo jos veiksmingumą, efektyvumą, aktualumą ir
papildomą naudą. Buvo naudojamasi įvairios veiklos
stebėsenos duomenimis ir konsultuotasi su prekybos atstovais.
Kitas rangovas tyrė galimą
būsimos programos „Muitinė“ struktūrą[5]: programos
uždavinius, tikslus ir potencialias politikos galimybes, taip pat išsamiai
analizavo būsimus sunkumus, struktūrines problemas ir muitų
sąjungos veikimo gerinimo galimybes. Atliekant šį tyrimą,
įvairiais lygmenimis rengtos konsultacijos su muitinės ekspertais. 2011 m.
liepos mėn. įvykusio praktinio seminaro metu šio tyrimo išvados
aptartos su dalyvaujančių šalių atstovais. Rengiantis šiam
seminarui 2011 m. pavasarį susijusios programos komitete[6] surengtas
apskritojo stalo posėdis, per kurį dalyvaujančių šalių
prašyta nustatyti, kokie bus pagrindiniai programos pranašumai ir kaip
būtų galima didinti jos veiksmingumą.
Atsižvelgiant į keitimosi informacija
svarbą atliktas atskiras būsimos keitimosi informacija
įgyvendinimo strategijos tyrimas. Šis tyrimas pristatytas 2011 m.
birželio mėn. surengtame muitinių administracijų
vyriausiųjų informacijos pareigūnų praktiniame seminare.
Parengtas poveikio vertinimas, kuriame
analizuojamas programos „Muitinė 2013“ tęsinys; šį
vertinimą 2011 m. rugsėjo 22 d. patvirtino Poveikio
vertinimo valdyba.
Rengiant būsimos programos
pasiūlymą atsižvelgta į rekomendacijas dėl programos
koncepcijos ir tolesnio programos tobulinimo. Į programos
pasiūlymą įtraukta naujų priemonių, visų pirma
susijusių su bendradarbiavimu vykdant specialias veiklos užduotis.
Priemonių imtasi siekiant gerinti informacijos apie programos veiklos
rezultatus platinimą naudojantis bendradarbiavimo internetu metodais ir
programos rezultatų stebėseną. 
2.2.        Poveikio vertinimas
Atsižvelgiant į bendrą politikos
kontekstą ir problemas, kurias muitinės turės spręsti per
ateinantį dešimtmetį, dabartinės programos poveikio vertinime
analizuotos ir lygintos įvairios politikos galimybės. 
(1)                   
Pagrindinis scenarijus.
Programa tęsiama siekiant dabartinių tikslų ir remiantis
dabartine koncepcija. 
(2)                   
Programa nutraukiama.
Programa būtų nutraukiama ir IT priemonėms, bendriems veiksmams
arba mokymo veiklai, kuriais remiamas bendradarbiavimas muitų srityje,
nebebūtų skiriamas ES finansavimas.
(3)                   
Paramos ES teisiniams įsipareigojimams,
pvz., Modernizuotam muitinės kodeksui (MMK), didinimas. Pasirinkus šią politikos galimybę pagrindinis scenarijus
būtų papildomas programą pritaikant prie naujų
poreikių, atsirandančių kintančioje muitų
sąjungos aplinkoje, įskaitant Sąjungos muitinės kodeksą[7]. Pasirinkus šią
galimybę būtų diegiamos naujos ES muitų teisės aktuose
nustatytos IT sistemos, laipsniškai pradedamas taikyti bendro IT sistemų
plėtojimo modelis ir modernizuojamas susijęs valdymas, struktūra
bei technologija. 
(4)                   
Paramos ES teisiniams įsipareigojimams
didinimas ir finansinė parama techninių pajėgumų didinimui. Be pirmiau aprašytos galimybės komponentų, ši galimybė
apimtų finansinės paramos priemonę, kuria naudodamosi
valstybės narės galėtų prašyti paramos sausumos, jūros
ir oro sienų kontrolės įrangai, pvz., skeneriams arba
laboratoriniams įrenginiams, įsigyti. Todėl valstybėms
narėms būtų lengviau atsižvelgti į kontrolės
spartinimo ir paprastinimo poreikius, atsirandančius tobulėjant
technologijoms. 
(5)                   
Paramos ES teisiniams įsipareigojimams
didinimas ir maksimaliai bendra IT aplinka. Be 3 galimybės
komponentų, šia galimybe remiamas ES muitinių naudojimasis visiškai
bendros Europos IT sistemų plėtros ir veikimo pranašumais siekiant
įgyvendinti ES muitų teisės aktus, pvz., MMK ir kitus su muitais
susijusius teisės aktus. Šia galimybe būtų užtikrinama
didesnė parama valdžios institucijoms visoms Europos elektroninei
muitinės aplinkai reikiamoms sistemoms plėtoti ir diegti, o
įmonėms – jungtis prie šių sistemų. 
Atlikus poveikio vertinimą nustatyta, kad
priimtiniausia yra 3 galimybė „Paramos ES teisiniams
įsipareigojimams, pvz., Modernizuotam muitinės kodeksui (MMK),
didinimas“. Ji suderinama su naujo strategijos „Europa 2020“
įgyvendinimo biudžeto pasiūlymu, ją geriausiai vertina
valstybės narės. Galimybė „Paramos ES teisiniams
įsipareigojimams didinimas ir finansinė parama techninių
pajėgumų didinimui“ nepasirinkta, nes techninių
pajėgumų didinimo komponente aprašytą įrangos įsigijimą
būtų galima bendrai finansuoti pagal kitas programas, įskaitant
regioninius struktūrinius fondus, kartu užtikrinant darną su
siūlomos programos „Muitinė 2020“ prioritetais.
3.           TEISINIAI PASIŪLYMO ASPEKTAI
3.1.        Teisinis pagrindas
Programos „Muitinė 2020“ pasiūlymas
pagrįstas Sutarties dėl Europos Sąjungos veikimo (SESV) 33 straipsniu,
kuriame Europos Sąjunga raginama imtis veiksmų muitinių
bendradarbiavimo ir ES muitų sąjungos atžvilgiu. 
3.2.        Subsidiarumas ir
proporcingumas
Ne nacionalinio, o Sąjungos lygmens
veiksmų būtina imtis dėl šių priežasčių:
·       
Muitų sąjunga
priklauso išimtinei Sąjungos kompetencijai. Perduodamos savo
įgaliojimus Sąjungai valstybės narės ipso facto
sutarė, kad muitų srities veiksmus geriau įgyvendinti
Sąjungos lygmeniu. Vis dėlto vien Sąjungos teisine sistema
neužtikrinamas tinkamas muitų sąjungos veikimas. Siekiant užtikrinti
vienodą ir darnų ES muitų teisės aktų taikymą
šią sistemą reikėtų papildyti programoje „Muitinė“
numatytomis pagalbinėmis priemonėmis.
·       
Daug muitų srities veiksmų yra tarpvalstybiniai,
jie apima ir veikia visas 27 valstybes nares, todėl vienos
pačios valstybės narės negali jų įgyvendinti
veiksmingai ir efektyviai. Siekiant remti europinio masto muitinių
darbą, išvengti vidaus rinkos iškraipymų ir padėti veiksmingai
apsaugoti ES išorės sienas reikia imtis veiksmų ES lygmeniu.
·       
Šiuo atžvilgiu ES veiksmai yra pagrįsti
siekiant užtikrinti tinkamą muitų sąjungos ir jos bendros
reguliavimo sistemos veikimą ir tolesnę plėtrą, nes
įsitikinta, kad jais ES gali veiksmingiausiai ir efektyviausiai reaguoti
į ES muitų sąjungos ir muitinių bendradarbiavimo
įgyvendinimo trūkumus ir sunkumus. 
·       
Ekonominiu požiūriu daug veiksmingiau imtis ES lygmens veiksmų. Muitinių
bendradarbiavimo pagrindas – labai gerai apsaugotas specialus ryšių
tinklas. Jame nacionalinės muitinių administracijos sujungiamos maždaug
5 000[8] sujungimo
taškų. Šiuo bendru IT tinklu užtikrinama, kad norėdama pasikeisti bet
kokia informacija kiekviena nacionalinė administracija prie šios bendros
infrastruktūros turėtų prisijungti tik vieną kartą.
Jei tokios infrastruktūros nebūtų, valstybės narės
prie kiekvienos iš kitų valstybių narių nacionalinių
sistemų turėtų jungtis 26 kartus.
Pagal Europos Sąjungos sutarties 17 straipsnį
Komisija, siekdama įgyvendinti programą, imasi Sutartyse
nustatytų koordinavimo, vykdymo užtikrinimo ir valdymo funkcijų.
Todėl programa „Muitinė 2020“ atitinka subsidiarumo ir
proporcingumo principus (jie nustatyti Europos Sąjungos sutarties
(ESS) 5 straipsnyje).
3.3.        Priemonė
Remiantis susijusių poveikio
vertinimų išvada, ES intervencija įgyvendinant finansavimo
programą yra tinkama. Atsižvelgdama į teigiamus programos
„Muitinė 2013“ laikotarpio vidurio vertinimo atsiliepimus Komisija
siūlo programos tęsinį „Muitinė 2020“.
Remiantis pagal daugiametę finansinę
programą Komisijos patvirtinta teisėkūros politika, finansavimo
programos tęsinys siūlomas reglamento forma. 
4.           POVEIKIS BIUDŽETUI
ES finansavimo programų peržiūros
laikas susijęs su naujos daugiametės finansinės programos
pasiūlymu, iš dalies pakeistu 2012 m. liepos 6 d.[9] Pagal
šį pasiūlymą šiame programos „Muitinė 2020“ reglamente 2014–2020 m.
laikotarpiu numatyta 548 080 000 EUR
(dabartinėmis kainomis) biudžeto sistema.
Programa „Muitinė 2020“ bus
įgyvendinama laikantis tiesioginio centralizuoto valdymo principo ir
nustatytų prioritetų. Darbo programos rengiamos kartu su
suinteresuotaisiais subjektais nustatant konkretaus laikotarpio prioritetus.
5.           NEPRIVALOMI ELEMENTAI
5.1.        Konkrečių
teisinių nuostatų paaiškinimas
5.1.1.     I skyrius. Bendrosios
nuostatos
Programos aprėptis nustatyta
konkrečiai atsižvelgiant į ES muitų sąjungos veikimą.
Programoje galės dalyvauti valstybės narės, šalys
kandidatės ir potencialios kandidatės. Įgyvendinant bendrą
šios srities Sąjungos politiką programoje tam tikromis sąlygomis
galės dalyvauti ir Europos kaimynystės politikos šalys. Galiausiai
tam tikruose veiksmuose galėtų dalyvauti ir išorės ekspertai
(pvz., kitų valdžios institucijų, prekybos, nacionalinių ir
tarptautinių organizacijų atstovai, taip pat galbūt kiti
ekspertai), jeigu tai bus būtina siekiant programos tikslų.
Siekiant programos „Muitinė 2020“ tikslų
bus sprendžiamos nustatytos problemos, kurių, tikėtina, muitinės
patirs per artimiausią dešimtmetį. Svarbiausias programos tikslas –
veiksminga ir efektyvia muitų sąjunga stiprinti vidaus rinką.
Siekiant tinkamai spręsti būsimus
Sąjungos muitų srities uždavinius, nustatytas konkretus programos
tikslas – remti muitų sąjungos veikimą, visų pirma vykdant
dalyvaujančių šalių, jų muitinių, kitų
kompetentingų institucijų, jų pareigūnų ir išorės
ekspertų bendradarbiavimą. Pagrindiniai programos prioritetai:
1.                      
Remti Sąjungos teisės aktų
rengimą, darnų taikymą ir veiksmingą įgyvendinimą
siekiant didinti muitų sąjungos veiksmingumą, efektyvumą ir
vienodumą.
2.                      
Didinti Europos įmonių
konkurencingumą gerinant teisėtos prekybos sąlygas ir mažinant
atitikties sąnaudas ir administracinę naštą, taip pat
apsaugą nuo nesąžiningos konkurencijos. 
3.                      
Padėti muitinėms apsaugoti
piliečius, saugą ir saugumą bei aplinką.
4.                      
Apsaugoti finansinius ir ekonominius Europos
Sąjungos ir jos valstybių narių interesus.
5.                      
Prisidėti prie veiksmingo muitinių
veikimo ugdant jų administracinius gebėjimus.
6.                      
Kovoti su sukčiavimu ir didinti
konkurencingumą, saugą bei saugumą stiprinant
bendradarbiavimą su tarptautinėmis organizacijomis, trečiosiomis
šalimis, kitomis vyriausybinėmis institucijomis, ekonominės veiklos
vykdytojais ir jų organizacijomis.
5.1.2.     II skyrius. Reikalavimus
atitinkantys veiksmai
Programos finansavimo reikalavimus
atitinkančių veiksmų rūšys yra panašios į tas,
kurios finansuojamos pagal dabartinę programą, t. y.:
·                        
bendri veiksmai, kuriais programoje
dalyvaujančių šalių muitinių pareigūnai keičiasi
žiniomis ir dalijasi gerąja patirtimi;
·                        
Europos informacinės sistemos[10],
kuriomis palengvinamas keitimasis informacija bei naudojimasis bendrais
duomenimis; 
·                        
mokymo veikla, kuria ugdomi Europos muitinių
institucijų pareigūnų gebėjimai.
Kai kurios veiksmų kategorijos pakeistos.
·                        
Į programą „Muitinė 2020“ bus
įtrauktos kelios naujos bendrų veiksmų priemonės: 
·              
ekspertų grupės – struktūrinio bendradarbiavimo forma; šiose grupėse
sutelkiama praktinė patirtis ir (arba) vykdoma konkreti operatyvinė
veikla; jos gali būti nenuolatinės arba nuolatinės ir joms gali
būti teikiama parama, pvz., bendradarbiavimo internetu paslaugos,
administracinė pagalba ir infrastruktūra bei įranga, kurios
reikia siekiant sėkmingai įgyvendinti konkretų veiksmą;
·              
viešojo administravimo gebėjimų ugdymo
veiksmais bus remiamos muitinės,
patiriančios konkrečių sunkumų, pvz., dėl žinių,
praktinės patirties, organizacinių arba kitų trūkumų,
kuriuos galima įveikti kitoms šalims arba Komisijos pareigūnams
imantis pritaikytų paramos veiksmų;
·              
bendrų veiksmų sąraše nebeišskiriama
lyginamoji analizė ir valdymo grupės, nes ši
veikla gali būti priskiriama projekto grupėms, siekiančioms
konkretaus tikslo – atitinkamai nustatyti gerąją tobulinimo
galimybių atskleidimo patirtį arba koordinuoti ir valdyti programos
veiklą tam tikroje srityje.
·                        
Naujoje programoje Europos informacinių
sistemų Sąjungos komponentai apibrėžiami kaip Komisijai
priklausantys arba jos įsigyti su kai kuriomis arba visomis
valstybėmis narėmis susiję IT ištekliai ir paslaugos. Šie
Sąjungos komponentai aprašyti siūlomo teisės akto priedo 2 punkte.
Nacionaliniai komponentai yra visi prie Sąjungos komponentų
nepriskiriami komponentai. Juos plėtoja, diegia ir naudoja
valstybės narės, kurios juos finansuoja ir už juos yra atsakingos.

Naują Sąjungos komponentų
apibrėžimą reikėtų vertinti atsižvelgiant į IT
sistemų raidos pokyčius. Šiuo metu kiekviena valstybė narė
atsako už savo nacionalinių sistemų įgyvendinimą pagal
bendras specifikacijas, todėl plėtojamos 27 sistemos, 27 prekiautojams
skirtos sąsajos, rengiami 27 plėtros planai, atsiranda 27 projektų
arba veiklos sunkumų variantai ir pan. Ypač atsižvelgdama į
ekonomikos ir finansų krizę Komisija mano, kad IT sistemas
reikėtų plėtoti veiksmingiau.
Tokia raida siekiama gerinti duomenų
nuoseklumą ir taisyklių taikymą laipsniškai pereinant prie
bendresnės IT plėtros (žinių, duomenų, IT komponentų).
Bus taikomi geresni darbo metodai, pvz., taikant veiklos procesų
modeliavimą, pagerės kokybės specifikacijos ir standartizavimas,
taip pat bus labiau standartizuojama veikla, pvz., derinant prekiautojams
skirtas sąsajas. Remiantis šiuo nauju požiūriu į Sąjungos
komponentus bus mažinama skirtingų plėtros ir diegimo planų
rizika. Taip pat teikiama daugiau projekto užbaigimo kontrolės
priemonių, nes dirbant pagal bendrus planus išvengiama padėties, kai
lėčiausiai dirbantys plėtros grandinės nariai gali nulemti,
kada pradės veikti visas projektas.
5.1.3.     IV skyrius. Įgyvendinimas
Siekiant
užtikrinti vienodas šio reglamento įgyvendinimo sąlygas, Komisijai
turėtų būti suteikti įgyvendinimo įgaliojimai.
Todėl pagal 2011 m. vasario 16 d. Europos Parlamento ir Tarybos
reglamento (ES) Nr. 182/2011, kuriuo nustatomos valstybių narių
vykdomos Komisijos naudojimosi įgyvendinimo įgaliojimais
kontrolės mechanizmų taisyklės ir bendrieji principai[11], 5 straipsnyje
nurodytą nagrinėjimo procedūrą bus priimta metinė
darbo programa.
5.2.        Supaprastinimas
5.2.1.     Kaip pasiūlymu
prisidedama prie supaprastinimo?
(a)         
Suderinamumas su Finansiniu reglamentu
Programos pasiūlymas visiškai suderinamas su
Finansiniu reglamentu ir jo įgyvendinimo nuostatomis. Pagrindinės
programos įgyvendinimo finansinės priemonės yra dotacijos ir
viešieji pirkimai. Į programą įtrauktos Komisijos pasiūlyme
dėl finansinio reglamento persvarstymo pasiūlytos supaprastinimo
priemonės, t. y. nustatyti vienkartines išmokas, fiksuoto dydžio
normas ir vieneto kainas. Atsižvelgiant į tai, kad svarbu įforminti
pagal programą finansuotas pragyvenimo ir kelionės išlaidas, į
programą bus įtrauktos naujame finansiniame reglamente
pasiūlytos šios srities supaprastinimo priemonės.
(b)         
Programų „Muitinė 2013“ ir
„Fiscalis 2013“ suderinamumas 
Remiantis vienodomis viešųjų
pirkimų taisyklėmis ir dotacijų skyrimo modeliais, bendrais
valdymo vadovais ir IT pagrįstomis sistemomis visiškai suderintas
ankstesnių programų „Muitinė“ ir „Fiscalis“ valdymas. Į
šį valdymo modelį įtrauktos aiškios ir paprastos programos
veiklos organizavimo procedūros. Komisijos programos valdymo grupei padeda
įvairių muitinių ir mokesčių administracijų
programos valdymo grupės, veikiančios kaip pagalbininkės ir
pirmasis valstybių narių muitų ir mokesčių pareigūnų
informavimo punktas. Šiuo valdymo modeliu suteikiama galimybė per
trumpą laiką imtis veiksmų siekiant sparčiai reaguoti
į naujai atsirandančius poreikius ir kartu užtikrinama įvairios
veiklos darna. Atliekant laikotarpio vidurio vertinimą valstybės
narės pareiškė, kad yra patenkintos programos valdymo modeliu. 
Atsižvelgdama į tokį didelį
abiejų programų suderinamumą ir į 2014–2020 m.
daugiametės finansinės programos pasiūlyme[12]
iškeltą supaprastinimo tikslą, Komisija iš pradžių
pasiūlė bendrą programų „Muitinė 2013“ ir „Fiscalis 2013“
tęsinį – programą FISCUS[13]. Atsižvelgdama į tai, kad
valstybės narės vienbalsiai pasisakė už tai, kad pasiūlyta
bendra programa būtų suskaidyta, Komisija, nors ir būdama prieš
tokį suskaidymą, pateikė iš dalies pakeistą pasiūlymą
dėl dviejų teisės aktų, atitinkamai skirtų programoms
„Muitinė 2020“ ir „Fiscalis 2020“. Nepaisydama to, kad pateikė
dviejų atskirų teisės aktų tekstus, Komisija toliau sieks
išsaugoti minėtų programų suderinamumą ir, kai tinkama, jo
bus siekiama įgyvendinant programas „Muitinė 2020“ ir „Fiscalis 2020“.
(c)         
Ar apsvarstyta galimybė programą pavesti
įgyvendinti išorės subjektui?
Apsvarstyta galimybė būsimą
programą pavesti įgyvendinti vykdomajai įstaigai.
Įstaigą būtų galima įgalioti vykdyti tokias užduotis,
kaip antai pagal programą vykdytinos veiklos atranka, administracinis
pasirengimas veiklai ir jos tęsimas, veiklos, dotacijų ir IT
sistemų viešųjų pirkimų stebėsena. Vis dėlto
atsiradus tokiai vykdomajai įstaigai valdymo struktūra taptų
sudėtingesnė, padidėtų koordinavimo ir kontrolės
sąnaudos, sprendimų priėmimo procesas būtų
sudėtingesnis ir ilgesnis, nes reikėtų papildomų
administracinių procedūrų. Dėl to taip pat
sumažėtų Komisijos praktinės patirties lygis ir
padidėtų turinio suskaidymo, palyginti su administraciniais
aspektais, rizika. Pasirinkus šią galimybę nebūtų
užtikrinta pageidaujama nauda veiklai, todėl ji atmesta. 
Apsvarstytas ir kitas scenarijus – pavesti
nacionalinėms administracijoms visą susijusią IT veiklą,
išskyrus CCN/CSI tinklą ir su juo susijusias paslaugas. Pagal šį
scenarijų kyla labai didelė rizika, kad laipsniškai atsiras poreikis
steigti labiau centralizuotas valdymo struktūras. Šio scenarijaus poveikis
būtų panašus į programų nutraukimo padarinius, dėl
kurių kiltų pavojus muitinių administracijų veiksmingumui
ir efektyvumui, sumažėtų muitų sąjungos, kartu ir
prekiautojų vertinimo vienodumas. Atsižvelgiant į neigiamą
poveikį rezultatams ir veiksmingumui šis scenarijus taip pat atmestas. 
(d)         
Ar programoje numatytos bendros IT priemonės,
kuriomis būtų galima mažinti paramos gavėjų ir rangovų
administracinę naštą?
Įgyvendinant programas „Muitinė 2013“
ir „Fiscalis 2013“ programos veiklos ir susijusių išlaidų
valdymo palengvinimo priemonėmis jau naudojamasi, nes taikoma bendra
veiklos ataskaitų priemonė (angl. Activity Reporting Tool,
ART). Ši priemonė bus taikoma toliau.
5.2.2.     Pasiūlymo veiklos
rezultatų vertinimas
Programos veiksmingumas bus vertinamas pagal
vienodus, su programos bendraisiais, konkrečiais ir veiklos tikslais
susijusius veiksmingumo, poveikio, rezultatų ir pajėgumo rodiklius,
juos susiejant su Komisijos valdymo planu. Išsamus poveikio, rezultatų ir
pajėgumo rodiklių sąrašas pateiktas poveikio vertinime. Komisija
nustatė kai kurių programos veiklos tikslų siekius, o kiti bus
nustatyti imantis programos „Muitinė 2013“ veiksmų. Visų veiklos
tikslų siekius Komisija nustatys prieš pradėdama įgyvendinti
programą „Muitinė 2020“ ir pateiks programos komitetui patvirtinti.
5.2.3.     Ar programos pasiūlymas
suderinamas su bendra Komisijos politika? 
Programa bus
prisidedama prie strategijos „Europa 2020“ tikslų įgyvendinimo,
nes bus stiprinama bendroji rinka, didinamas viešojo sektoriaus produktyvumas
ir administracijose skatinama techninė pažanga bei inovacijos, taip pat
remiamas užimtumas. Ja bus remiamos pavyzdinės iniciatyvos „Europos
skaitmeninė darbotvarkė“[14]
ir „Naujų įgūdžių ir darbo vietų kūrimo
darbotvarkė“[15].
Programa taip pat bus remiamas Bendrosios rinkos aktas[16], o
atsižvelgiant į neseniai priimtą išsamią intelektinės
nuosavybės teisių (INT) strategiją[17], šias
teises užtikrinant pasienyje bus skatinamas augimas ir inovacijos. Siekiant
apsaugoti Sąjungos ir valstybių narių finansinius interesus
programa bus remiamas muitų bei įvairių prekybos rinkliavų
rinkimas ir bendra kova su sukčiavimu[18]. Muitų sąjungos veikla vykdoma ES
prekybos politika, todėl programa bus padedama įgyvendinti dvišalius
ir daugiašalius prekybos susitarimus, rinkti muitus ir taikyti prekybos
priemones (pvz., kilmės taisykles), embargą bei kitus apribojimus,
kaip numatyta ES prekybos strategijoje[19]. Neseniai muitinėms buvo pavesta
vykdyti aplinkos apsaugos funkciją (kuri, inter alia, susijusi su
neteisėtu atliekų eksportu, cheminėmis medžiagomis, ozoną
ardančiomis medžiagomis, neteisėta miško ruoša ir CITES konvencija).
Galiausiai, kaip matyti iš Vidaus saugumo strategijos įgyvendinimo
veiksmų plano[20]
ir Stokholmo programos įgyvendinimo veiksmų plano[21],
muitinių veiksmais ir muitinių, policijos bei kitų
teisėsaugos institucijų bendradarbiavimu labai prisidedama prie ES
vidaus saugumo.
2011/0341/a (COD)
Pakeistas pasiūlymas
EUROPOS PARLAMENTO IR TARYBOS REGLAMENTAS

kuriuo nustatoma 2014–2020 m. Europos
Sąjungos muitinių veiksmų programa („Muitinė 2020“) ir
panaikinamas Sprendimas Nr. 624/2007/EB
EUROPOS PARLAMENTAS IR EUROPOS
SĄJUNGOS TARYBA,
atsižvelgdami į Sutartį dėl
Europos Sąjungos veikimo, ypač į jos 33 straipsnį,
atsižvelgdami į Europos Komisijos
pasiūlymą,
perdavus teisėkūros procedūra
priimamo akto projektą nacionaliniams parlamentams,
laikydamiesi įprastos
teisėkūros procedūros,
kadangi:
(1)       daugiamete iki 2014 m.
taikyta muitinių veiksmų programa labai palengvintas ir sustiprintas
muitinių bendradarbiavimas Sąjungoje. Daug muitų srities
veiksmų yra tarpvalstybiniai, jie apima ir veikia visas 27 valstybes
nares, todėl vienos pačios valstybės narės negali jų
įgyvendinti veiksmingai ir efektyviai. Komisija įgyvendinama programa
„Muitinė 2020“ valstybėms narėms siūloma minėtos
bendradarbiavimo veiklos sistema – sąnaudų požiūriu tai
veiksmingiau, nei kiekvienai valstybei narei kurti savo atskirą
bendradarbiavimo sistemą dvišaliu ar daugiašaliu pagrindu. Todėl
reikėtų užtikrinti šios programos tęstinumą nustatant
naują tos pačios srities programą; 
(2)       programos veikla, t. y.
Europos informacinėmis sistemomis, bendrais muitinių
pareigūnų veiksmais ir bendro mokymo iniciatyvomis tikimasi
prisidėti prie pažangaus, tvaraus ir integracinio augimo strategijos
„Europa 2020“ įgyvendinimo[22].
Pagal programą bus kuriama veiklos sistema, kuria bus siekiama didinti
muitinių darbo veiksmingumą, įmonių konkurencingumą,
skatinti užimtumą ir padėti apsaugoti Sąjungos finansinius bei
ekonominius interesus, todėl bus aktyviai gerinamas muitų
sąjungos veikimas;
(3)       siekiant remti
trečiųjų šalių prisijungimo ir asociacijos procesą
programoje, įvykdžius tam tikras sąlygas, leidžiama dalyvauti
stojančiosioms šalims, šalims kandidatėms, potencialioms
kandidatėms ir šalims partnerėms pagal Europos kaimynystės
politiką[23].
Atsižvelgiant į vis intensyvesnius pasaulio ekonomikos tarpusavio ryšius,
programa toliau teiks galimybę tam tikroje veikloje dalyvauti išorės
ekspertams, pvz., trečiųjų šalių pareigūnams,
tarptautinių organizacijų atstovams arba ekonominės veiklos
vykdytojams. Įsteigus Sąjungos vyriausiajam įgaliotiniui ir
Komisijos pirmininko pavaduotojui pavaldžią EIVT galima sudaryti geresnes
sąlygas koordinuoti politiką ir ją derinti srityje, kuri tiek
dvišaliu, tiek daugiašaliu lygmeniu yra svarbus ES išorės strategijų
ir veiklos elementas;
(4)       nustatant programos tikslus
atsižvelgta į problemas ir uždavinius, kuriuos muitinės turės
spręsti per ateinantį dešimtmetį. Programai ir toliau
turėtų tekti reikšmingas vaidmuo atliekant tokius gyvybiškai svarbius
uždavinius, kaip antai darnus Sąjungos muitų ir susijusių
teisės aktų įgyvendinimas. Be to, programoje daug dėmesio
bus skiriama Sąjungos finansinių ir ekonominių interesų
apsaugai, saugos ir saugumo užtikrinimui, prekybos palengvinimui, be kita,
bendrai kovojant su sukčiavimu ir ugdant muitinių administracinius
gebėjimus;
(5)       įsitikinta, kad iki 2014 m.
taikytos programos priemonės buvo tinkamos, todėl jos išlaikytos.
Atsižvelgiant į struktūriškesnio operatyvaus bendradarbiavimo
poreikį, įtrauktos tokios papildomos priemonės, kaip antai
ekspertų grupės, sudarytos iš Sąjungos ir nacionalinių
ekspertų, kuriems pavesta kartu vykdyti užduotis konkrečiose srityse
ir imtis administracinių gebėjimų ugdymo veiksmus, kuriais
būtų teikiama specializuota parama toms dalyvaujančioms šalims,
kuriose reikia ugdyti administracinius gebėjimus;
(6)       Europos informacinės
sistemos yra labai svarbios stiprinant Sąjungos muitų sistemas,
todėl jas reikėtų ir toliau finansuoti pagal programą. Be
to, turėtų būti įmanoma į programą įtraukti
naujas pagal Sąjungos teisės aktus nustatytas su muitais susijusias
informacines sistemas. Europos informacinės sistemos, kai tinkama,
turėtų būti pagrįstos bendro plėtojimo modeliais ir IT
struktūra;
(7)       pagal programą rengiant
bendro mokymo kursus reikėtų ugdyti ir žmogiškųjų
išteklių gebėjimus. Muitinių pareigūnai turi plėsti ir
atnaujinti žinias bei įgūdžius, kad galėtų tenkinti Sąjungos
poreikius. Programa turėtų būti labai svarbi, nes didinant
paramą muitinių pareigūnų bei ekonominės veiklos
vykdytojų mokymui ja bus galima ugdyti žmogiškųjų išteklių
gebėjimus. Šiuo tikslu dabartinį Sąjungos bendro mokymo
metodą, kuris buvo daugiausia pagrįstas centrinės
e. mokymosi programos plėtra, reikėtų plėtoti toliau,
kad būtų galima parengti daugialypę Sąjungos paramos
mokymui programą;
(8)       siekiant suderinti programos
trukmę su xxx Tarybos reglamento (ES) Nr. xxx, kuriuo nustatoma 2014–2020 m.
daugiametė finansinė programa[24], nustatytos daugiametės
finansinės programos trukme, programą reikėtų
įgyvendinti septynerius metus;
(9)       reikėtų nustatyti
viso programos laikotarpio finansinį paketą, kuris būtų
svarbiausias orientacinis dydis biudžeto valdymo institucijai vykdant
kasmetinę biudžetinę procedūrą, kaip apibrėžta 201Z m.
YY XX d. Europos Parlamento, Tarybos ir Komisijos tarpinstitucinio
susitarimo dėl bendradarbiavimo biudžeto klausimais ir patikimo
finansų valdymo [17] punkte;
(10)     atsižvelgiant į 2010 m.
komunikate dėl biudžeto peržiūros[25] nustatytą Komisijos
įsipareigojimą derinti ir paprastinti finansavimo programas,
ištekliais reikėtų dalytis su kitomis Sąjungos finansavimo
priemonėmis, jei numatyta programos veikla siekiama įvairioms
finansavimo priemonėms bendrų tikslų, bet atmetant dvigubo
finansavimo galimybę. Siekiant remti muitų sąjungos
veikimą, šios programos veiksmais reikėtų užtikrinti darnų
Sąjungos išteklių naudojimą;
(11)     finansiniam šio reglamento
įgyvendinimui būtinos priemonės priimamos pagal xxx Tarybos
reglamentą (EB, Euratomas) Nr. xxx/20xx dėl Europos
Bendrijų bendrajam biudžetui taikomo finansinio reglamento ir xxx
Komisijos reglamentą (EB, Euratomas) Nr. xxx/20xx, kuriuo nustatomos
išsamios xxx Tarybos reglamento Nr. xxx/20xx (EB, Euratomas)
įgyvendinimo taisyklės (nurodyti naują finansinį
reglamentą ir įgyvendinimo aktą);
(12)     Sąjungos finansinius
interesus reikėtų apsaugoti tinkamomis priemonėmis per visą
išlaidų ciklą, įskaitant pažeidimų prevenciją,
nustatymą ir tyrimą, prarastų, neteisėtai
išmokėtų arba panaudotų lėšų susigrąžinimą
ir, jei reikia, sankcijas;
(13)     Komisijai reikėtų
suteikti įgyvendinimo įgaliojimus nustatyti metines darbo programas,
kad būtų užtikrintos vienodos šio reglamento įgyvendinimo
sąlygos. Šiais įgaliojimais
turėtų būti naudojamasi pagal 2011 m. vasario 16 d.
Europos Parlamento ir Tarybos reglamentą (ES) Nr. 182/2011, kuriuo
nustatomos valstybių narių vykdomos Komisijos naudojimosi
įgyvendinimo įgaliojimais kontrolės mechanizmų
taisyklės ir bendrieji principai[26];
(14)     kadangi reikiamų
veiksmų, t. y. nustatyti daugiametę programą siekiant gerinti
muitų sąjungos veikimą, tikslų valstybės narės
negali deramai pasiekti, nes jos negali veiksmingai bendradarbiauti ir vykdyti
koordinavimo, būtino siekiant įgyvendinti programą, Sąjunga
gali priimti priemones laikydamasi ESS 5 straipsnyje nustatyto
subsidiarumo principo. Pagal tame straipsnyje nustatytą proporcingumo
principą šiuo reglamentu neviršijama to, kas būtina nurodytiems
tikslams pasiekti;
(15)     įgyvendinti programą
Komisijai turėtų padėti programos „Muitinė 2020“ komitetas; 
(16)     asmens duomenų tvarkymas,
atliekamas valstybėse narėse įgyvendinant šį
reglamentą ir prižiūrint valstybių narių kompetentingoms
institucijoms, visų pirma valstybių narių paskirtoms viešosioms
nepriklausomoms institucijoms, reglamentuojamas 1995 m. spalio 24 d.
Europos Parlamento ir Tarybos direktyva 95/46/EB dėl asmenų apsaugos
tvarkant asmens duomenis ir dėl laisvo tokių duomenų
judėjimo. 2000 m. gruodžio 18 d. Europos Parlamento ir Tarybos
reglamentu (ES) Nr. 45/2001 dėl asmenų apsaugos ES institucijoms
ir įstaigoms tvarkant asmens duomenis ir dėl laisvo tokių
duomenų judėjimo reglamentuojamas asmens duomenų tvarkymas,
kurį atlieka Komisija pagal šį reglamentą prižiūrint
Europos duomenų apsaugos priežiūros pareigūnui. Kompetentingos
institucijos visa informacija keistis arba ją perduoti turėtų
laikydamosi asmens duomenų perdavimo taisyklių, nustatytų
Direktyvoje 95/46/EB, o Komisija visa informacija turėtų keistis arba
ją perduoti laikydamasi asmens duomenų perdavimo taisyklių,
nustatytų Reglamente (EB) Nr. 45/2001;
(17)     šiuo reglamentu
reikėtų pakeisti 2007 m. gegužės 23 d. Europos
Parlamento ir Tarybos sprendimą Nr. 624/2007/EB, nustatantį
Bendrijos muitinių veiksmų programą („Muitinė 2013“)[27].
Todėl tas sprendimas turėtų būti panaikintas,
PRIĖMĖ ŠĮ
REGLAMENTĄ:
I skyrius
Bendrosios nuostatos
1 straipsnis
Dalykas
1.           Siekiant remti muitų
sistemų veikimą šiuo reglamentu nustatoma daugiametė
veiksmų programa „Muitinė 2020“ (toliau – programa). 
2.           Programa įgyvendinama
nuo 2014 m. sausio 1 d. iki 2020 m. gruodžio 31 d.
2 straipsnis
Apibrėžtys
Šiame reglamente vartojamų terminų
apibrėžtys:
(1)         
muitinės – už muitų taisyklių
taikymą atsakingos institucijos;
(2)         
išorės ekspertai –
(a)          
vyriausybinių institucijų atstovai, taip
pat iš programoje nedalyvaujančių šalių, pagal 3 straipsnio
2 dalies 1 ir 2 dalis, 
(b)         
ekonominės veiklos vykdytojai ir jų
organizacijos,
(c)          
tarptautinių ir kitų susijusių
organizacijų atstovai.
3 straipsnis
Dalyvavimas programoje
1.           Programoje
dalyvaujančios šalys – valstybės narės ir 2 dalyje
nurodytos šalys, jei įvykdytos toje dalyje nurodytos sąlygos.
2.           Programoje gali dalyvauti bet
kuri iš šių šalių:
(1)         
stojančiosios šalys, šalys kandidatės ir
potencialios kandidatės, kurioms taikoma pasirengimo narystei strategija,
pagal tų šalių dalyvavimo Sąjungos programose bendruosius
principus, bendrąsias nuostatas ir sąlygas, nustatytas atitinkamuose
bendruosiuose susitarimuose, Asociacijos tarybos sprendimuose arba panašiuose
susitarimuose;
(2)         
šalys partnerės pagal Europos kaimynystės
politiką, jei jos yra pakankamai suderinusios atitinkamus savo teisės
aktus ir administracinius metodus su Sąjungos teisės aktais ir
metodais; susijusios šalys partnerės dalyvauja programoje pagal nuostatas,
kurios kartu su šiomis šalimis nustatomos sudarius bendruosius susitarimus
dėl jų dalyvavimo Sąjungos programose.
4 straipsnis
Dalyvavimas programos veikloje
Išorės ekspertai gali būti
kviečiami dalyvauti tam tikroje pagal programą organizuojamoje
veikloje, jei tai naudinga siekiant 5 straipsnyje nurodytų
tikslų. Šiuos ekspertus Komisija pasirenka atsižvelgdama į jų
gebėjimus, patirtį ir žinias, kurių reikia konkrečiai
veiklai. 
5 straipsnis
Bendrasis tikslas ir konkretus tikslas
1.           Bendrasis programos tikslas –
veiksminga ir efektyvia muitų sąjunga stiprinti vidaus rinką.
2.           Konkretus programos tikslas –
remti muitų sąjungos veikimą, ypač vykdant
dalyvaujančių šalių, jų muitinių, kitų
kompetentingų institucijų, jų pareigūnų ir išorės
ekspertų bendradarbiavimą. 
3.           Šio tikslo įgyvendinimas
vertinamas pagal tokius rodiklius:
(1)         
Europos informacinių sistemų bendrojo
ryšių tinklo buvimą;
(2)         
programos veiklos dalyvių ir programos
naudotojų grįžtamąją informaciją.
6 straipsnis
Prioritetai 
Programos prioritetai:
(1)         
Remti Sąjungos teisės aktų
rengimą, darnų taikymą ir veiksmingą įgyvendinimą
siekiant didinti muitų sąjungos veiksmingumą, efektyvumą ir
vienodumą.
(2)         
Didinti Europos įmonių
konkurencingumą gerinant teisėtos prekybos sąlygas ir mažinant
atitikties sąnaudas ir administracinę naštą, taip pat
apsaugą nuo nesąžiningos konkurencijos. 
(3)         
Padėti muitinėms apsaugoti
piliečius, saugą ir saugumą bei aplinką.
(4)         
Apsaugoti finansinius ir ekonominius Europos
Sąjungos ir jos valstybių narių interesus.
(5)         
Prisidėti prie veiksmingo muitinių
veikimo ugdant jų administracinius gebėjimus.
(6)         
Užkirsti kelią sukčiavimui ir didinti
konkurencingumą, saugą bei saugumą stiprinant
bendradarbiavimą su tarptautinėmis organizacijomis, trečiosiomis
šalimis, kitomis vyriausybinėmis institucijomis, ekonominės veiklos
vykdytojais ir jų organizacijomis.
II skyrius
Reikalavimus atitinkantys veiksmai
7 straipsnis
Reikalavimus atitinkantys veiksmai
14 straipsnyje nurodytoje metinėje
darbo programoje nustatytomis sąlygomis pagal programą teikiama
finansinė parama šių rūšių veiksmams:
(1)         
Bendriems veiksmams:
(a)          
seminarams ir praktiniam mokymui;
(b)         
projektų grupėms, kurias paprastai sudaro
ribotas skaičius šalių ir kurios veikia tam tikrą
laikotarpį siekdamos iš anksto nustatyto tikslo ir tiksliai aprašyto
rezultato;
(c)          
darbo vizitams, kuriuos rengia programoje
dalyvaujančios arba trečiosios šalys, siekdamos sudaryti sąlygas
pareigūnams įgyti praktinės darbo patirties ar žinių
muitinės klausimais, arba jas praplėsti; jei darbo vizitai rengiami
trečiosiose šalyse, programos reikalavimus atitinka tik kelionės ir
pragyvenimo (apgyvendinimo ir dienpinigių) išlaidos;
(d)         
stebėsenai, kurią vykdo iš Komisijos ir
programoje dalyvaujančių šalių pareigūnų sudarytos
jungtinės grupės, siekdamos analizuoti muitinių praktiką,
nustatyti taisyklių įgyvendinimo sunkumus ir, jei reikia, teikti
Sąjungos taisyklių ir darbo metodų pritaikymo pasiūlymus;
(e)          
ekspertų grupėms – struktūrinio
bendradarbiavimo formai; jos yra nenuolatinės arba nuolatinės ir jose
sutelkiama praktinė patirtis siekiant atlikti užduotis konkrečiose
srityse arba vykdyti operatyvinę veiklą, prireikus naudojantis
bendradarbiavimo internetu paslaugomis, administracine pagalba ir
infrastruktūra bei įranga;
(f)           
viešojo administravimo gebėjimų ugdymui
ir pagalbiniams veiksmams;
(g)          
tyrimams;
(h)          
ryšių projektams;
(i)            
visiems kitiems veiksmams, kuriais remiami 5 ir 6 straipsniuose
nustatytas konkretus tikslas ir prioritetai.
(2)         
IT pajėgumams didinti: priedo 1 punkte
nurodytų Europos informacinių sistemų Sąjungos
komponentų ir Sąjungos teisės aktuose nustatytų naujų
Europos informacinių sistemų plėtojimui, techninei
priežiūrai, naudojimui ir kokybės kontrolei;
(3)         
Žmogiškųjų išteklių gebėjimams
ugdyti: bendro mokymo veiksmams, kuriais remiamas reikiamų su muitine
susijusių profesinių gebėjimų ir žinių įgijimas.
8 straipsnis
Konkrečios bendrų veiksmų įgyvendinimo nuostatos
1.           Programoje
dalyvaujančios šalys užtikrina, kad dalyvauti bendruose veiksmuose
būtų skiriami tinkamo profilio ir kvalifikacijos pareigūnai.
2.           Programoje
dalyvaujančios šalys imasi reikiamų bendrų veiksmų
įgyvendinimo priemonių, visų pirma didindamos informuotumą
apie tuos veiksmus ir užtikrindamos optimalų pasiektų rezultatų
naudojimą.
9 straipsnis
Konkrečios Europos informacinių sistemų 
įgyvendinimo nuostatos
1.           Komisija ir programoje
dalyvaujančios šalys užtikrina priedo 1 punkte nurodytų Europos
informacinių sistemų plėtojimą, naudojimą ir
tinkamą techninę priežiūrą.
2.           Bendradarbiaudama su
programoje dalyvaujančiomis šalimis Komisija koordinuoja priedo 1 ir 2 punktuose
nurodytų sistemų ir infrastruktūros Sąjungos ir ne
Sąjungos komponentų kūrimo ir veikimo aspektus, būtinus
siekiant užtikrinti šių komponentų tinkamumą naudoti, tarpusavio
ryšius ir nuolatinį tobulinimą.
10 straipsnis 
Konkrečios bendro mokymo įgyvendinimo nuostatos
1.           Programoje
dalyvaujančios šalys tam tikrais atvejais į savo nacionalines mokymo
programas įtraukia bendrai parengtą mokymo turinį,
įskaitant elektroninio mokymosi modulius, mokymo programas ir bendrai
sutartus mokymo standartus.
2.           Programoje
dalyvaujančios šalys užtikrina savo pareigūnų dalyvavimą
pirminio ir tęstinio mokymo kursuose, kurie būtini siekiant
įgyti mokymo programose nustatytus bendruosius profesinius
įgūdžius ir žinias.
3.           Programoje
dalyvaujančios šalys pasirūpina kalbų mokymu, kurio reikia, kad
pareigūnų kalbų mokėjimo lygis būtų pakankamas,
kad jie galėtų dalyvauti programoje.
III skyrius
Finansinė programa
11 straipsnis
Finansinė programa
1.           Programos įgyvendinimo
finansinio paketo dydis – 548 080 000 EUR (dabartinėmis
kainomis).
2.           Programos finansiniai
asignavimai taip pat gali apimti išlaidas, susijusias su parengiamąja,
stebėsenos, kontrolės, audito ir vertinimo veikla, kurios reikia
valdant programą ir siekiant jos tikslų, tyrimais, ekspertų
susitikimais, informavimo ir komunikacine veikla, įskaitant bendrą
informavimą apie Europos Sąjungos politikos prioritetus, jei jie
susiję su bendraisiais šio reglamento tikslais, išlaidas, susijusias su IT
tinklais, daugiausia dėmesio skiriant informacijos tvarkymui ir keitimuisi
ja, taip pat visas kitas techninės ir administracinės pagalbos
išlaidas, kurias Komisija patiria valdydama programą.
12 straipsnis
Intervencijos rūšys
1.           Komisija įgyvendina
programą pagal Finansinį reglamentą.
2.           Sąjungos finansinė
parama 7 straipsnyje nurodytiems veiksmams yra: 
(1)         
dotacijos;
(2)         
viešųjų pirkimų sutartys;
(3)         
4 straipsnyje nurodytų išorės
ekspertų patirtų sąnaudų kompensavimas.
3.           Dotacijoms taikoma 100 proc.
tinkamų finansuoti sąnaudų bendro finansavimo norma, jei tai
kelionės ir apgyvendinimo, renginių organizavimo ir dienpinigių
sąnaudos. Ši norma taikoma visiems reikalavimus atitinkantiems veiksmams,
išskyrus ekspertų grupes. Šios kategorijos reikalavimus atitinkantiems
veiksmams taikytina bendro finansavimo norma, jei šiems veiksmams reikia skirti
dotacijas, bus nustatyta metinėse darbo programose. 
13 straipsnis
Sąjungos finansinių interesų apsauga 
1.           Komisija atitinkamomis
priemonėmis užtikrina, kad, įgyvendinant pagal šį
reglamentą finansuojamus veiksmus, būtų apsaugoti Sąjungos
finansiniai interesai ir tuo tikslu taikomos sukčiavimo, korupcijos ir
kitos neteisėtos veikos prevencijos priemonės, atliekamos veiksmingos
patikros, nustačius pažeidimų susigrąžinamos neteisėtai
išmokėtos sumos ir, jei reikia, taikomos veiksmingos ir proporcingos
atgrasomosios sankcijos. 
2.           Komisijai arba jos atstovams
ir Audito Rūmams suteikiami įgaliojimai atlikti visų
dotacijų gavėjų, rangovų ir subrangovų, gavusių
Sąjungos lėšų pagal programą, dokumentų auditą ir
auditą vietoje.
3.           Siekdama nustatyti, ar
būta sukčiavimo, korupcijos arba kitos Europos Sąjungos finansinius
interesus veikiančios neteisėtos veikos, susijusios su dotacijos
susitarimu arba sprendimu dėl dotacijos skyrimo arba sutartimi dėl
Sąjungos finansavimo, Europos kovos su sukčiavimu tarnyba (OLAF) gali
1999 m. gegužės 25 d. Europos Parlamento ir Tarybos reglamente
(EB) Nr. 1073/1999 ir 1996 m. lapkričio 11 d. Tarybos
reglamente (Euratomas, EB) Nr. 2185/1996 dėl Komisijos atliekamų
patikrinimų ir inspektavimų vietoje siekiant apsaugoti Europos
Bendrijų finansinius interesus nuo sukčiavimo ir kitų pažeidimų[28]
nustatytomis sąlygomis ir tvarka atlikti tyrimus, įskaitant
patikrinimus ir inspektavimus vietoje. 
IV skyrius
Įgyvendinimo įgaliojimai 
14 straipsnis
Darbo programa
1.           Siekdama įgyvendinti
programą Komisija priima metines darbo programas, kuriose išdėstomi
siekiami tikslai, numatomi rezultatai, įgyvendinimo būdas ir jų
metinė suma. Jose taip pat aprašomi numatomi finansuoti veiksmai, nurodoma
kiekvienos rūšies veiksmui skirta orientacinė lėšų suma ir
pateikiamas preliminarus įgyvendinimo tvarkaraštis. Darbo programose
numatomi dotacijų prioritetai, pagrindiniai vertinimo kriterijai ir
didžiausia bendro finansavimo norma. Šis įgyvendinimo aktas priimamas
pagal 14 straipsnio 2 dalyje nurodytą nagrinėjimo
procedūrą. 
2.           Rengdama metinę darbo
programą Komisija atsižvelgia į bendrą su muitų politika
susijusį požiūrį. Šis požiūris nuolat peržiūrimas ir
nustatomas Komisijai ir valstybėms narėms bendradarbiaujant
Muitų politikos grupėje, kurią sudaro valstybių narių
muitinių vadovai arba jų atstovai ir Komisija. 
Komisija reguliariai informuoja Muitų
politikos darbo grupę apie programos įgyvendinimo priemones.
15 straipsnis
Komiteto procedūra
1.           Komisijai padeda komitetas.
Tas komitetas – tai komitetas, kaip apibrėžta Reglamente (ES) Nr. 182/2011.
2.           Kai daroma nuoroda į
šią dalį, taikomas Reglamento (ES) Nr. 182/2011 5 straipsnis.
V skyrius
Stebėsena ir vertinimas
16 straipsnis
Programos veiksmų stebėsena
Bendradarbiaudama su programoje
dalyvaujančiomis šalimis Komisija, stebėdama programą ir jos
veiksmus, seka, kaip įgyvendinami veiksmai. 
17 straipsnis
Vertinimas
1.           Komisija užtikrina programos
laikotarpio vidurio ir galutinį 2 ir 3 dalyse nurodytų
aspektų vertinimą. Rezultatai įtraukiami į sprendimus
dėl galimo tolesnių programų atnaujinimo, keitimo arba
sustabdymo. Šiuos vertinimus atlieka nepriklausomas išorės vertintojas.
2.           Ne vėliau kaip iki 2018 m.
vidurio Komisija parengia laikotarpio vidurio vertinimo ataskaitą apie
pasiektus programos veiksmų tikslus, išteklių naudojimo
veiksmingumą ir papildomą programos naudą Europai. Šioje
ataskaitoje taip pat vertinamas paprastinimas, tolesnis tikslų aktualumas
ir programos įnašas įgyvendinant Sąjungos pažangaus, tvaraus ir
integracinio augimo prioritetus.
3.           Ne vėliau kaip iki 2021 m.
pabaigos Komisija parengia galutinę 2 dalyje nurodytų
aspektų, taip pat programos ilgalaikio poveikio ir rezultatų tvarumo
vertinimo ataskaitą.
4.           Programoje
dalyvaujančios šalys Komisijos prašymu teikia visus duomenis ir
informaciją, kurių reikia rengiant Komisijos laikotarpio vidurio ir
galutinę vertinimo ataskaitas.
VI skyrius 
Baigiamosios nuostatos
18 straipsnis
Panaikinimas 
Sprendimas Nr. 624/2007/EB panaikinamas
nuo 2014 m. sausio 1 d.
Tačiau finansiniams
įsipareigojimams, susijusiems su veiksmais, vykdomais pagal šį
sprendimą, šis sprendimas toliau taikomas tol, kol minėti
įsipareigojimai įvykdomi.
19 straipsnis
Įsigaliojimas
Šis reglamentas įsigalioja
dvidešimtą dieną po jo paskelbimo Europos Sąjungos
oficialiajame leidinyje.
Jis taikomas nuo 2014 m. sausio 1 d.
Šis reglamentas privalomas visas ir
tiesiogiai taikomas visose valstybėse narėse.
Priimta Briuselyje
Europos Parlamento vardu                           Tarybos
vardu
Pirmininkas                                                   Pirmininkas
PRIEDAS 
Europos informacinės sistemos ir
jų Sąjungos komponentai
1.           Europos informacinės
sistemos yra šios:
(1)         
bendrasis ryšių tinklas / bendroji
sistemų sąsaja (angl. common communications network/common systems
interface, CCN/CSI – CCN2), CCN mail3, CSI bridge, http bridge,
CCN LDAP ir susijusios priemonės, CCN saityno portalas, CCN
stebėsena;
(2)         
pagalbinės sistemos, ypač CCN taikomosios
programos sąrankos priemonė, veiklos ataskaitų priemonė
(angl. Activity Reporting Tool, ART2), Mokesčių ir muitų
sąjungos GD elektroninio projektų valdymo internetu priemonė
(angl. Taxud Electronic Management of Project Online, TEMPO),
paslaugų valdymo priemonė (angl. Service Management Tool,
SMT), vartotojų valdymo priemonė (angl. User Management System,
UM), sistema BPM, prieinamumo prietaisų skydelis ir AvDB, IT
paslaugų valdymo portalas, katalogų ir naudotojų prieigos
valdymas; 
(3)         
programos informacinė ir ryšių erdvė
(angl. Programme information and communication space, PICS);
(4)         
muitais apmokestinamų prekių gabenimo
sistemos, ypač (Naujoji) kompiuterizuota tranzito sistema (N)CTS), Rusijos
NCTS TIR, eksporto kontrolės sistema (ECS) ir importo kontrolės
sistema (ICS). Pagalbinės šių sistemų taikomosios programos arba
komponentai yra šie: duomenų mainų su trečiosiomis šalimis
sistema (SPEED bridge), SPEED Edifact Converter Node
(SPEED-ECN), standartinė SPEED testavimo taikomoji programa (angl. Standard
SPEED Test Application, SSTA), tranzito testavimo taikomoji programa (angl.
Transit Test Application, TTA), centrinė paslaugų ir
bazinių duomenų sistema (angl. Central Services/Reference Data,
CSRD2), centrinė paslaugų ir valdymo informacijos sistema (angl. Central
Services/Management Information System, CS/MIS);
(5)         
Bendrijos rizikos valdymo sistema (CRMS), apimanti
rizikos informacijos formas (RIF) ir bendrų profilių CPCA funkcines
sritis;
(6)         
ekonominės veiklos vykdytojų sistema
(EOS), apimanti ekonominės veiklos vykdytojų registravimo ir
identifikavimo (EORI), įgaliotųjų ekonominių operacijų
vykdytojų (AEO), reguliarių vežimo paslaugų (RSS) ir abipusio
pripažinimo susitarimų su šalimis partnerėmis funkcines sritis. Generic Web Service
yra pagalbinis šios sistemos komponentas;
(7)         
tarifo sistema (TARIC3), kuri yra bazinių
duomenų sistema, naudojama kitose taikomosiose programose, pvz.,
kvotų valdymo sistemoje (QUOTA2), stebėjimo valdymo ir
stebėsenos sistemoje (SURV2), Europos privalomosios tarifinės
informacijos sistemoje (EBTI3), Europos cheminių medžiagų muitų
registre (ECICS2). Kombinuotosios nomenklatūros (KN) ir sustabdymo (Suspensions)
taikomosiomis programomis valdoma teisinė informacija, tiesiogiai susijusi
su tarifo sistema;
(8)         
kontrolės taikomosios programos, visų
pirma prekių pavyzdžių valdymo sistema (angl. Specimen Management
System, SMS) ir apdorojimo procedūrų informacinė sistema
(angl. Information System for Processing Procedures, ISPP);
(9)         
kovos su klastojimu ir piratavimu sistema (angl. anti-COunterfeit
and anti-PIracy System, COPIS);
(10)     
duomenų platinimo sistema (angl. Data
Dissemination System, DDS2), kuria valdoma visa informacija, su kuria
visuomenė gali susipažinti internetu;
(11)     
kovos su sukčiavimu informacinė sistema
(angl. Anti-Fraud Information System, AFIS). 
2.           Europos informacinių
sistemų Sąjungos komponentai yra šie:
(1)         
IT ištekliai, pvz., aparatinė įranga,
programinė įranga ir sistemos tinklo ryšiai, įskaitant
susijusią duomenų infrastruktūrą;
(2)         
IT paslaugos, kurių reikia remiant
sistemų plėtrą, techninę priežiūrą ir veikimo
gerinimą;
(3)         
visi kiti elementai, kuriuos dėl veiksmingumo,
saugumo ir racionalizavimo Komisija nustatė kaip bendrus programoje
dalyvaujančioms šalims. 
FINANSINĖ TEISĖS AKTO
PASIŪLYMO PAŽYMA
1.           PASIŪLYMO (INICIATYVOS)
STRUKTŪRA 
              1.1.    Pasiūlymo (iniciatyvos) pavadinimas 
              1.2.    Atitinkama
(-os) politikos sritis (-ys) VGV / VGBS sistemoje
              1.3.    Pasiūlymo
(iniciatyvos) pobūdis 
              1.4.    Tikslas
(-ai) 
              1.5.    Pasiūlymo
(iniciatyvos) pagrindas 
              1.6.    Trukmė
ir finansinis poveikis 
              1.7.    Numatomas
(-i) valdymo metodas (-ai) 
2.           VALDYMO PRIEMONĖS 
              2.1.    Priežiūros
ir atskaitomybės taisyklės 
              2.2.    Valdymo
ir kontrolės sistema 
              2.3.    Sukčiavimo
ir pažeidimų prevencijos priemonės 
3.           NUMATOMAS PASIŪLYMO (INICIATYVOS)
FINANSINIS POVEIKIS 
              3.1.    Atitinkama
(-os) daugiametės finansinės programos išlaidų kategorija (-os)
ir biudžeto išlaidų eilutė (-ės) 
              3.2.    Numatomas
poveikis išlaidoms 
              3.2.1. Numatomo poveikio išlaidoms suvestinė 
              3.2.2. Numatomas
poveikis veiklos asignavimams 
              3.2.3. Numatomas
poveikis administracinio pobūdžio asignavimams
              3.2.4. Suderinamumas
su dabartine daugiamete finansine programa
              3.2.5. Trečiųjų
šalių finansinis įnašas 
              3.3.    Numatomas poveikis
įplaukoms
FINANSINĖ
TEISĖS AKTO PASIŪLYMO PAŽYMA
1.           PASIŪLYMO (INICIATYVOS)
STRUKTŪRA 
1.1.        Pasiūlymo (iniciatyvos)
pavadinimas 
Europos
Parlamento ir Tarybos reglamento, kuriuo nustatoma 2014–2020 m. Europos
Sąjungos muitinių veiksmų programa („Muitinė 2020“) ir
panaikinamas Sprendimas Nr. 624/2007/EB, pasiūlymas.
1.2.        Atitinkama (-os) politikos
sritis (-ys) VGV / VGB sistemoje[29] 
1404
Muitų politika
1.3.        Pasiūlymo (iniciatyvos)
pobūdis 
¨ Pasiūlymas
(iniciatyva) susijęs (-usi) su nauja priemone 
¨ Pasiūlymas
(iniciatyva) susijęs (-usi) su nauja priemone, kuri bus priimta
įgyvendinus bandomąjį projektą ir (arba) atlikus
parengiamuosius veiksmus[30]

X Pasiūlymas (iniciatyva) susijęs
(-usi) su esamos priemonės galiojimo pratęsimu 
¨ Pasiūlymas
(iniciatyva) susijęs (-usi) su priemone, perorientuota į
naują priemonę 
1.4.        Tikslai
1.4.1.     Komisijos daugiametis
(-čiai) strateginis (-iai) tikslas (-ai), kurio (-ių) siekiama šiuo
pasiūlymu (šia iniciatyva) 
Siūloma programa
bus prisidedama prie pažangaus, tvaraus ir integracinio augimo strategijos „Europa 2020“[31]
įgyvendinimo 1) gerinant bendrosios rinkos veikimą, 2) sukuriant
sistemą, kuria būtų remiama viešojo sektoriaus našumo didinimo
veikla ir 3) skatinant techninę pažangą ir inovacijas nacionalinėse
ir Europos muitinėse. 
Muitų sąjunga
yra labai svarbi vidaus rinkai. Prekių vidaus rinkoje be
sienų reikia, kad iš trečiųjų šalių kilusias prekes
būtų leidžiama pateikti rinkai arba išleisti į apyvartą tik
įsitikinus, kad jos atitinka formalumus ir kitus reikalavimus; tada jos
gali laisvai judėti ES teritorijoje. Muitinės remia
sąžiningų, konkurencingų vidaus rinkos sąlygų
sudarymą vienodai taikant bendras taisykles ir teisės aktus. Jos
remia augimą ir inovacijas vidaus rinkoje, pvz., pasienyje užtikrindamos
intelektinės nuosavybės teises (INT) (taip pat žr. Europos
kovos su prekių klastojimu ir piratavimu veiksmų planą[32] ir
neseniai Komisijos priimtą naują bendrosios rinkos INT
strategiją). Iš neseniai vykusių viešų konsultacijų[33] dėl
bendrosios rinkos ateities atsiliepimų matyti, kad pramonės
asociacijos labai daug tikisi iš tolesnių ES kovos su prekių
klastojimu ir piratavimu veiksmų. Statistiniais muitinių
intelektinės nuosavybės teisių srities veiklos duomenimis[34]
patvirtinta, kad muitinės atlieka labai svarbų vaidmenį
veiksmingai užtikrinant INT. Be to, programa bus remiamos labai įvairios
muitų sąjungos politikos priemonės. Pvz., renkant muitus ir
įvairias prekybos rinkliavas bei mokesčius ir bendrai kovojant su
sukčiavimu apsaugomi ES ir valstybių narių finansiniai
interesai. 2010 m. maždaug 12,3 proc. (15,7 mlrd. EUR)
ES biudžeto sudarė tradiciniai nuosavi ištekliai.[35]
Muitų sąjunga yra ES prekybos politikos sudedamoji dalis,
kuria įgyvendinami dvišaliai ir daugiašaliai prekybos susitarimai, renkami
muitai, taikomos prekybos priemonės (pvz., kilmės taisyklės),
embargas ir kiti apribojimai. 2010 m. lapkričio mėn. paskelbtame
konsultacijoms skirtame dokumente „Prekyba, augimas ir tarptautinė
arena. Prekybos politika – svarbiausia ES 2020 m. strategijos
sudėtinė dalis“[36]
atkreiptas dėmesys į tarptautinio muitinių bendradarbiavimo
darbotvarkę įgyvendinant dvišalius susitarimus ir Pasaulio
muitinių organizacijoje. Jame pabrėžiama, kad veiksmingomis
muitinių procedūromis prekiautojams mažinamos atitikties
sąnaudos, sudaromos geresnės sąlygos teisėtai prekybai ir
tampa lengviau užkirsti kelią didėjančiam pavojui, susijusiam su
saugumu, sauga ir intelektinės nuosavybės teisėmis.
Muitų sąjungos
vaidmuo didinant ES vidaus saugumą vis svarbesnis ir, kaip matyti
iš Vidaus saugumo strategijos[37]
įgyvendinimo veiksmų plano ir Stokholmo programos
įgyvendinimo veiksmų plano[38], jo svarba toliau didės. Be to,
muitų srities veiksmais ir muitinių, policijos ir kitų
teisėsaugos institucijų bendradarbiavimu padedama siekti
visuotinių saugumo tikslų, pvz., kovoti su pinigų plovimu,
organizuotu tarpvalstybiniu nusikalstamumu ir terorizmu.
1.4.2.     Konkretus (-ūs) tikslas
(-ai) ir atitinkama VGV / VGB veikla 
Konkretūs tikslai ir atitinkama VGV / VGB veikla
Atitinkama
VGB veikla yra muitų politika (1404). Konkretus programos tikslas:
remti muitų sąjungos veikimą,
visų pirma vykdant dalyvaujančių šalių, jų
muitinių, kitų kompetentingų institucijų, jų
pareigūnų ir išorės ekspertų bendradarbiavimą.
1.4.3.     Numatomas (-i) rezultatas (-ai)
ir poveikis
Nurodyti poveikį,
kurį pasiūlymas (iniciatyva) turėtų turėti tiksliniams
gavėjams (grupėms)
Muitų
požiūriu, perduodamos savo įgaliojimus Europos Sąjungai
– muitų sąjunga priklauso išimtinei ES kompetencijai –
valstybės narės ipso facto sutarė, kad muitų
srities veiksmų geriau imtis ES lygmeniu. Vis dėlto vien ES
teisine sistema neužtikrinamas tinkamas muitų sąjungos veikimas.
Siekiant užtikrinti, kad ES muitų teisės aktai būtų taikomi
vienodai ir darniai, kad nesiskirtų prekybininkų vertinimas,
sukčiavimo prevencija ir teisiniai įsipareigojimai, reikia imtis
programoje „Muitinė“ numatytų papildomų paramos priemonių.
Be
to, daug muitų srities veiksmų yra tarpvalstybiniai, jie apima ir
veikia visas 27 valstybes nares, todėl pavienės
valstybės narės negali jų įgyvendinti veiksmingai ir
efektyviai. Siekiant remti europinio masto muitinių darbą, išvengti
vidaus rinkos iškraipymų ir padėti veiksmingai apsaugoti ES sienas
reikia imtis veiksmų ES lygmeniu.
Muitų
sąjungos finansavimas pagrįstas solidarumo ir atsakomybės
pasidalijimo principais. Jei reikia veiksmingų priemonių, bet tam
tikros valstybės narės jų negali užtikrinti, nukenčia visa
sąjunga. ES intervencijos reikia siekiant išsaugoti ES viešąsias
gėrybes, kai ES poreikio (pvz., užtikrinti saugumą) tam tikros
valstybės narės negali tinkamai patenkinti. Tokiais atvejais imantis
ES veiksmų bendrai finansuojamas techninių pajėgumų
didinimas, kad nepaisant riboto tam tikrų valstybių narių
pajėgumo būtų galima užtikrinti reikiamą veiksmingą
kontrolę.
1.4.4.     Rezultatų ir poveikio
rodikliai 
Nurodyti
pasiūlymo (iniciatyvos) įgyvendinimo stebėjimo rodiklius.
Siekiant
įsitikinti, kad programos įgyvendinimo taisyklės ir
procedūros taikomos tinkamai, ir patikrinti, ar įgyvendinant
programą pasiekiami nustatyti tikslai, bus vykdoma programos
stebėsenos veikla. Bus taikoma stebėsenos sistema,
įskaitant intervencijos logiką, išsamų rodiklių
rinkinį, vertinimo metodus, duomenų rinkimo planą, aiškų
struktūrinį ataskaitų teikimo ir stebėsenos procesą ir
laikotarpio vidurio bei galutinį vertinimus.
Programos
veiksmingumas bus vertinamas pagal vienodus, su programos bendraisiais,
konkrečiais ir veiklos tikslais susijusius veiksmingumo, poveikio,
rezultatų ir pajėgumo rodiklius, juos susiejant su Komisijos valdymo
planu. Išsamus poveikio, rezultatų ir pajėgumo rodiklių
sąrašas pateiktas poveikio vertinime. TAXUD GD nustatė kai
kurių programos uždavinių tikslus. Kai kurių kitų
uždavinių atveju tokių tikslų šiuo metu neįmanoma
nustatyti. Visų tų uždavinių tikslus DG TAXUD nustatys prieš
pradėdamas įgyvendinti programą „Muitinė 2020“ ir pateiks
programos komitetui patvirtinti pagal metinės darbo programos
procedūrą.
Bendrasis ir konkretus tikslai bus vertinami,
be kita ko, atsižvelgiant į tai, ar prieinamas Europos informacinių
sistemų bendrasis ryšių tinklas, tikslas – 97 proc.
prieinamumas.
1.5.        Pasiūlymo (iniciatyvos)
pagrindas 
1.5.1.     Trumpalaikiai arba ilgalaikiai
poreikiai
Kaip
aprašyta 1.4.1 skyriuje, šiuo pasiūlymu prisidedama prie strategijos
„Europa 2020“ ir įvairių kitų Sąjungos teisės
aktų įgyvendinimo.
1.5.2.     Papildoma ES dalyvavimo nauda
Kaip
išsamiai aprašyta aiškinamojo memorandumo 3.2 skirsnyje, naudingiau imtis
ne 27 valstybių narių, bet Sąjungos lygmens veiksmų.
1.5.3.     Panašios patirties išvados
Ekonominiu požiūriu daug veiksmingiau imtis ES lygmens
veiksmų. Muitinių bendradarbiavimo pagrindas – labai gerai apsaugotas
specialus ryšių tinklas, veikiantis nuo praėjusio šimtmečio
paskutinio dešimtmečio pradžios, kai buvo pradėtos įgyvendinti
pirmosios muitinių bendradarbiavimo programos. Jame nacionalinės
muitinių administracijos sujungiamos maždaug 5 000 taškų[39]. Šiuo
bendru IT tinklu užtikrinama, kad norint keistis bet kokia informacija
kiekvienai nacionalinei administracijai prie šios bendros infrastruktūros
reikėtų prisijungti tik vieną kartą. Jei tokios
infrastruktūros nebūtų, valstybių narių muitinės
prie kiekvienos iš kitų valstybių narių nacionalinių
sistemų turėtų jungtis 26 kartus.
Taip
pat labai svarbi programos veikla, kuria suburiami muitinių pareigūnai,
kad jie galėtų dalytis geriausia patirtimi, mokytis vieni iš
kitų, analizuoti problemas arba, pvz., rengti vadovus. Jei valstybėms
narėms reikėtų mokytis vienoms iš kitų organizuojant savo
veiklą ne pagal programą, kiekviena iš jų turėtų
rengti savo priemones ir darbo metodus. Nebūtų sąveikos ir
bendra veikla nebūtų įgyvendinama sistemingai 27 valstybių
narių lygmeniu. Daug veiksmingiau, kad teikiant programos paramą
Komisija veiktų kaip programoje dalyvaujančių šalių veiklos
tarpininkė.
Kita
svarbi papildoma nauda yra nemateriali. Programa skatinamas bendras interesas,
abipusis pasitikėjimas, valstybių narių muitų srities bendradarbiavimas
tarpusavyje ir su Komisija.
1.5.4.     Suderinamumas ir galima
sąveika su kitomis atitinkamomis priemonėmis
Programų
„Fiscalis 2020“ ir „Muitinė 2020“ valdymas bus kiek įmanoma
derinamas. Programoms skirtas bendras Europos IT sistemų įgyvendinimo
tinklas, bendra bendradarbiavimo internetu platforma (PICS) ir bendra veiklos
ataskaitų priemonė (ART2). Abiejų programų atveju taip pat
taikomos tos pačios žmogiškųjų išteklių ugdymo metodikos. 
Pagal
vieną iš parengtų muitų srities politikos scenarijų
valstybių narių muitinėms numatoma teikti finansinę
paramą įrangai įsigyti ir techniniams pajėgumams didinti.
Užuot šiuo tikslu rengdamos finansavimo schemas pagal programą
„Muitinė 2020“, valstybės narės gali kreiptis dėl paramos
pagal kitas programas, įskaitant regioninius struktūrinius fondus. 
HOME GD
programų „Nusikalstamumo prevencija ir kova su nusikalstamumu (ISEC) ir
Terorizmo ir kitos su saugumu susijusios rizikos prevencija, parengtis ir
padarinių valdymas (CIPS)“[40] laikotarpio vidurio vertinime teigiama, kad
programų „Muitinė 2013“ ir „Fiscalis 2013“ valdymo modelis teikia
daugiausia ISEC/CIPS valdymo gerinimo perspektyvų, nes galima greitai ir
lanksčiai atsižvelgti į veiklos vykdymo poreikius. 
Transeuropinių
IT sistemų pagrindas yra CCN/CSI tinklas, kuriuo taip pat naudojasi
OLAF keisdamasi informacija apie pažeidimus ir sukčiavimą (ir ją
saugodama). Šiuo tikslu masto ekonomija naudinga abiem generaliniams
direktoratams.
1.6.        Trukmė ir finansinis
poveikis 
X Pasiūlymo (iniciatyvos) trukmė
ribota 
–     
¨  (Pasiūlymas (iniciatyva) galioja nuo 2014 01 01 iki 2020 12 31 
–     
X  Finansinis poveikis
nuo 2014 m. iki 2023 m. (2021–2023 m. – tik mokėjimų
asignavimams)
¨ Pasiūlymo (iniciatyvos) trukmė
neribota
–     
įgyvendinimo pradinis laikotarpis – nuo MMMM
iki MMMM
–     
vėliau – visuotinis taikymas.
1.7.        Numatytas (-i) valdymo
būdas (-ai)[41] 
X Komisijos vykdomas tiesioginis
centralizuotas valdymas 
¨ Netiesioginis centralizuotas valdymas, vykdymo užduotis perduodant:
¨         vykdomosioms įstaigoms
¨         Bendrijų įsteigtoms įstaigoms[42]
¨         nacionalinėms viešojo sektoriaus arba viešąsias
paslaugas teikiančioms įstaigoms
¨         asmenims, atsakingiems už konkrečių veiksmų vykdymą
pagal Europos Sąjungos sutarties V antraštinę dalį ir
nurodytiems atitinkamame pagrindiniame teisės akte, apibrėžtame
Finansinio reglamento 49 straipsnyje
¨ Pasidalijamasis valdymas kartu su valstybėmis narėmis 
¨ Decentralizuotas valdymas kartu su trečiosiomis šalimis 
¨ Jungtinis valdymas
kartu su tarptautinėmis organizacijomis (nurodyti)
Jei nurodomas daugiau
kaip vienas valdymo būdas, išsamią informaciją pateikti šio
punkto pastabų skiltyje.
Pastabos 
/
2.           VALDYMO PRIEMONĖS 
2.1.        Priežiūros ir atskaitomybės
taisyklės 
Nurodyti dažnumą
ir sąlygas.
Siekiant
įsitikinti, kad programos įgyvendinimo taisyklės ir
procedūros taikomos tinkamai, bus vykdoma programos veiklos
priežiūra (audito funkcija). Pasiūlymai dėl bendrais
veiksmais įgyvendinamos veiklos nuolat stebimi naudojantis interneto
duomenų baze – veiklos ataskaitų priemone (ART2); joje saugomi
pasiūlymai ir informacija apie atitinkamą veiklą. Naudodamiesi
ta pačia priemone pagal programą skirtų dotacijų
gavėjai, t. y. valstybių narių muitinės, gali internetu
pranešti apie išlaidas, finansuojamas naudojant dotaciją, skirtą
dalyvauti bendrų veiksmų veikloje. Naudodamosi veiklos
ataskaitų priemone valstybės narės turės kasmet
išsiųsti Komisijai finansinę ataskaitą.
Pagal
viešąsias sutartis finansuojamai IT ir mokymo gebėjimų ugdymo
veiklai taikomos standartinės atskaitomybės ir priežiūros
taisyklės. 
Programa
bus vertinama du kartus. Programos laikotarpio vidurio vertinimo
rezultatai bus pateikti iki 2018 m. vidurio, o galutinio vertinimo
rezultatai – 2021 m. pabaigoje. Valstybės narės kaip
pagrindinės programos paramos gavėjos labai prisidės prie
duomenų rinkimo teikdamos informaciją pavienėmis
priemonėmis (daugiausia ART2) arba informuodamos apie platesnį
programos poveikį (dalyvaudamos suvokimo vertinime arba teikdamos
ataskaitas). 
Iki
šiol atliekant esamų programų vertinimą daugiausia dėmesio
skirta suinteresuotiesiems programos subjektams, t. y. muitinėms ir
jų ekspertams, kuriems skirta programa. Atsižvelgiant į tai, kad su
programos suinteresuotaisiais išorės subjektais (t. y.
ekonominės veiklos vykdytojais) taip pat svarbu konsultuotis dėl
programos poveikio jiems ir dėl to, kiek jiems naudingas, pvz., geresnis
muitinių bendradarbiavimas, šis netiesioginio poveikio aspektas bus
įtrauktas į būsimus programos vertinimus.
2.2.        Valdymo ir kontrolės
sistema 
2.2.1.     Nustatyta rizika 
Įgyvendinant
dotacijas gali kilti pavojų, susijusių su:
–              
neteisingu dotacijos susitarimo, pasirašyto su
valstybių narių ir šalių kandidačių konsorciumu,
įgyvendinimu. Manoma, kad rizika nedidelė, nes paramos gavėjos
yra programoje dalyvaujančių šalių viešojo administravimo
institucijos,
–              
valstybės narės deklaruoja pagal
programą nepatvirtintos veiklos išlaidas, 
–              
valstybės narės du kartus deklaruoja tas
pačias išlaidas.
Įgyvendinant
pagal programą sudarytų viešųjų pirkimų sutartis gali
kilti tokių pavojų:
–              
nesilaikoma viešųjų pirkimų
taisyklių,
–              
apmokama sąskaita faktūra už nesamą
rezultatą.
2.2.2.     Numatomas (-i) kontrolės
metodas (-ai) 
Pagrindiniai taikomos kontrolės strategijos
aspektai yra šie:
1. Visoms išlaidų sritims bendra finansinė kontrolė:
Įsipareigojimų ex ante tikrinimas 
Visus
TAXUD GD įsipareigojimus tikrina Žmogiškųjų išteklių
ir finansų skyriaus vadovas. Todėl atliekamas visų
įsipareigotų skirti sumų ex ante patikrinimas. Šia
procedūra užtikrinamas didelis operacijų teisėtumo ir
tvarkingumo patikimumas.
Mokėjimų ex ante tikrinimas 
Atliekamas
visų mokėjimų ex ante tikrinimas pagal finansinius
reglamentus ir nustatytas procedūras. Išsamią kontrolę vykdo
finansų tikrintojas ir leidimus suteikiantis pareigūnas.
Be
to, kas savaitę atsitiktine tvarka atrenkamas bent vienas mokėjimas
(iš visų išlaidų kategorijų) ir Žmogiškųjų
išteklių ir finansų skyriaus vadovas atlieka išsamų jo ex ante
patikrinimą. Aprėptis nenustatyta, nes šio patikrinimo tikslas –
tikrinti mokėjimus atsitiktine tvarka siekiant nustatyti, ar visi
mokėjimai parengti pagal reikalavimus. Kiti mokėjimai kasdien
tvarkomi laikantis galiojančių taisyklių.
AOSD deklaracijos 
Visi
perįgaliotieji leidimus suteikiantys pareigūnai (AOSD) pasirašo
deklaracijas, kuriomis patvirtinamos atitinkamų metų metinės
veiklos ataskaitos. Šios deklaracijos apima pagal programą vykdytas
operacijas. AOSD pareiškia, kad su biudžetu susijusios operacijos vykdytos
laikantis patikimo finansų valdymo principų, kad taikomomis valdymo
ir kontrolės sistemomis deramai užtikrintas operacijų teisėtumo
ir tvarkingumo patikimumas, kad tinkamai nustatyta su šiomis operacijomis
susijusi rizika, kad apie šią riziką pranešta ir imtasi jos mažinimo
veiksmų.
2. Papildoma viešųjų pirkimų sutarčių
kontrolė 
Taikomos Finansiniame reglamente nustatytos viešųjų
pirkimų kontrolės procedūros. Visos su
mokėjimu susijusios viešųjų pirkimų sutartys sudaromos
pagal nustatytą Komisijos tarnybų atliekamą tikrinimo
procedūrą, atsižvelgiant į sutartinius įsipareigojimus ir
patikimą finansų bei bendrąjį valdymą. Visose
Komisijos ir paramos gavėjų sudaromose sutartyse numatomos kovos su
sukčiavimu priemonės (kontrolė, ataskaitos ir pan.). Parengiamos
išsamios techninės užduotys, sudarančios kiekvienos konkrečios
sutarties pagrindą. Patvirtinimo procesas vyksta griežtai taikant TAXUD
TEMPO metodiką: rezultatai peržiūrimi, prireikus iš dalies
pakeičiami ir galiausiai aiškiai patvirtinami (arba atmetami). Jei
nėra patvirtinimo rašto, sąskaitų faktūrų
apmokėti negalima. 
Rezultatų užsakymo ir priėmimo tvarka taikoma ir
išteklių valdymui. Visi ištekliai užsakomi, vėliau priimami ir
užkoduojami jų įsigijimo verte bendroje
Europos Komisijos IT priemonėje („ABAC assets“). Nuvertėjimas
skaičiuojamas automatiškai, vadovaujantis Komisijos apskaitos
taisyklėmis. 
Techninis viešųjų pirkimų tikrinimas
TAXUD GD
vykdo rezultatų kontrolę ir prižiūri rangovų operacijas bei
paslaugas. Jis taip pat reguliariai rengia savo rangovų kokybės ir
saugumo auditus. Atliekant kokybės auditus tikrinama, ar tikrieji
rangovų procesai atitinka jų kokybės planuose apibrėžtas
taisykles ir procedūras. Atliekant saugumo auditus daugiausia dėmesio
skiriama konkretiems procesams, procedūroms ir organizacijai. 
Veiklos ir finansų ex post administracinė
kontrolė
Baigiantis
kiekvienai sutarčiai, prieš jos oficialų užbaigimą visą
bylą patikrina veiklos ir finansų skyriai.
3. Papildoma dotacijų kontrolė
Programos
paramos gavėjų (valstybių narių ir šalių
kandidačių muitinių) pasirašytoje sutartyje dėl dotacijos
apibrėžiamos veiklos, kuriai skiriama dotacija, finansavimo sąlygos,
įskaitant skyrių dėl kontrolės metodų. Visos
programoje dalyvaujančios administravimo institucijos įsipareigojo
vykdyti Komisijos išlaidų finansines ir administracines taisykles.
Veikla,
su kuria susijusį dalyvavimą dotacijos gavėjai gali finansuoti
dotacijos lėšomis, nustatoma duomenų bazėje (ART2 – veiklos
ataskaitų priemonė). Valstybės narės praneša apie savo
išlaidas naudodamosi ta pačia duomenų baze, į kurią,
siekiant išvengti klaidų, integruoti keli kontrolės mechanizmai.
Pvz., valstybės narės gali pranešti tik apie veiklos, kurioje jos
buvo pakviestos dalyvauti, išlaidas ir tik vieną kartą.
Be
šių į ataskaitų sistemą integruotų kontrolės
mechanizmų, TAXUD GD atsitiktine tvarka kontroliuoja dokumentus ir
atlieka patikrinimus vietoje. Tai ex post kontrolė, kai tikrinama
su rizika susijusi imtis.
Taikant
šią kontrolės strategiją galima išlaikyti minimalią ir
skirtam biudžetui bei tikėtinai rizikai proporcingą dotacijų
gavėjų administracinę naštą.
Teigiamas
paprastinimo priemonių, pvz., realių sąnaudų pakeitimo
nustatyto dydžio išmokomis, poveikis biudžetui tikriausiai būtų
nedidelis. Toks poveikis būtų naudingiausias didinant
veiksmingumą ir mažinant valstybėms narėms ir Komisijai
tenkančią administracinę naštą.
4. Kontrolės priemonių išlaidos ir nauda
Nustatyta kontrole TAXUD GD gali pakankamai įsitikinti
išlaidų kokybe bei tvarkingumu ir mažinti neatitikties riziką.
Bendrų veiksmų vertinimas siekia trečią nuodugnumo
lygį[43],
o viešųjų pirkimų sutarčių vertinimas – ketvirtą[44].
Dėl minėtų kontrolės strategijos priemonių galima
rizika neviršija 2 proc. viso biudžeto; jos taikomos visiems paramos
gavėjams. Taikant kitas tolesnio rizikos mažinimo priemones atsirastų
neproporcingai didelės sąnaudos, todėl papildomų
priemonių nenumatyta. TAXUD GD mano, kad esamos ir šios programos
kontrolės požiūriu nesiskiria, todėl 2020 m. programai
taikys tą pačią kontrolės strategiją. Pirma aprašytos
kontrolės strategijos įgyvendinimo sąnaudos neviršija 2,60 proc.[45] biudžeto
ir tikimasi, kad ši dalis išliks nepakitusi. 
Manoma, kad programos kontrolės strategija yra veiksminga
siekiant, kad neatitikties rizika neviršytų 2 proc., ir yra
proporcinga susijusiai rizikai. 
2.3.        Sukčiavimo ir
pažeidimų prevencijos priemonės 
Nurodyti dabartines
arba numatytas prevencijos ir apsaugos priemones.
Generalinis
direktoratas ne tik taikys visus teisės aktuose nustatytus kontrolės
mechanizmus, bet ir parengs su 2011 m. birželio 24 d. priimta nauja
Komisijos kovos su sukčiavimu strategija (CAFS) suderintą kovos su
sukčiavimu strategiją siekdamas, inter alia, užtikrinti,
kad jo vidaus kovos su sukčiavimu kontrolė būtų visiškai
suderinta su CAFS ir kad taikant jo sukčiavimo rizikos valdymo metodą
būtų galima nustatyti rizikos sritis ir tinkamas atsakomąsias
priemones. Prireikus bus įsteigtos tinklų kūrimo grupės ir
tinkamos IT priemonės, skirtos su programa „Muitinė 2020“ susijusiems
sukčiavimo atvejams analizuoti.
3.           NUMATOMAS PASIŪLYMO (INICIATYVOS)
FINANSINIS POVEIKIS 
3.1.        Atitinkama (-os)
daugiametės finansinės programos išlaidų kategorija (-os) ir
biudžeto išlaidų eilutė (-ės) 
·      Dabartinės išlaidų biudžeto eilutės 
Daugiametės finansinės programos
išlaidų kategorijas ir biudžeto eilutes nurodyti eilės tvarka.
 Daugiametės finansinės programos išlaidų kategorija || Biudžeto eilutė || Išlaidų rūšis || Įnašas 
 Numeris [Aprašymas…...…...........................................] || DA / NDA ([46])   || ELPA šalių[47]   || šalių kandidačių[48]   || trečiųjų šalių || pagal Finansinio reglamento 18 straipsnio 1 dalies aa punktą 
   ||   ||   ||   ||   ||   ||   
·      Prašomos sukurti naujos biudžeto eilutės 
Daugiametės
finansinės programos išlaidų kategorijas ir biudžeto eilutes nurodyti
eilės tvarka.
 Daugiametės finansinės programos išlaidų kategorija || Biudžeto eilutė || Išlaidų rūšis || Įnašas 
 Numeris [Išlaidų kategorija…........................................] || DA / NDA || ELPA šalių || šalių kandidačių || trečiųjų šalių || pagal Finansinio reglamento 18 straipsnio 1 dalies aa punktą 
 1 || 14.04.03 – „Muitinė 2020“   || DIF || NE || TAIP || NE || NE 
   ||   ||   ||   ||   ||   ||   
 1 || 14.01.04.05 „Muitinė 2020“ – Administracinės valdymo išlaidos || NDA || NE || NE || NE || NE 
3.2.        Numatomas poveikis išlaidoms[49]
3.2.1.     Numatomo poveikio išlaidoms
suvestinė 
mln. eurų (tūkstantųjų tikslumu)
 Daugiametės finansinės programos išlaidų kategorija: || 1 || Pažangus ir integracinis augimas 
 TAXUD GD ||   ||   || 2014 metai || 2015 metai || 2016 metai || 2017 metai || 2018 metai || 2019 metai || 2020 metai || 2021-2023 metai || IŠ VISO 
  Veiklos asignavimai ||   ||   
 14.0403 – „Muitinė 2020“ || Įsipareigojimai || (1) || 71 740 || 73 860 || 75 970 || 78 080 || 80 300 || 82 610 || 84 820 ||   || 547 380 
 Mokėjimai || (2) || 14 348 || 47 055 || 62 779 || 68 162 || 70 083 || 72 072 || 74 103 || 138 778 || 547 380 
 Administracinio pobūdžio asignavimai, finansuojami  konkrečių programų rinkinio lėšomis[50]   ||   ||   
 14.010405 ||   || (3) || 0,100 || 0,100 || 0,100 || 0,100 || 0,100 || 0,100 || 0,100 ||   || 0,700 
 IŠ VISO asignavimų TAXUD GD || Įsipareigojimai || =1+1(a)+3 || 71 840 || 73 960 || 76 070 || 78 180 || 80 400 || 82 710 || 84 920 ||   || 548 080 
 Mokėjimai || =2+2(a)+3 || 14 448 || 47 155 || 62 879 || 68 262 || 70 183 || 72 172 || 74 203 || 138 778 || 548 080 
  IŠ VISO veiklos asignavimų || Įsipareigojimai || (4) || 71 740 || 73 860 || 75 970 || 78 080 || 80 300 || 82 610 || 84 820 ||   || 547 380 
 Mokėjimai || (5) || 14 348 || 47 055 || 62 779 || 68 162 || 70 083 || 72 072 || 74 103 || 138 778 || 547 380 
  IŠ VISO administracinio pobūdžio asignavimų, finansuojamų konkrečių programų rinkinio lėšomis || (6) || 0,100 || 0,100 || 0,100 || 0,100 || 0,100 || 0,100 || 0,100 ||   || 0,700 
 IŠ VISO asignavimų pagal daugiametės finansinės programos 1 IŠLAIDŲ KATEGORIJĄ || Įsipareigojimai || =4+ 6 || 71 840 || 73 960 || 76 070 || 78 180 || 80 400 || 82 710 || 84 920 ||   || 548 080 
 Mokėjimai || =5+ 6 || 14 448 || 47 155 || 62 879 || 68 262 || 70 183 || 72 172 || 74 203 || 138 778 || 548 080 
 Daugiametės finansinės programos išlaidų kategorija: || 5 || Administracinės išlaidos 
mln. eurų (tūkstantųjų tikslumu)
   ||   ||   || 2014 metai || 2015 metai || 2016 metai || 2017 metai || 2018 metai || 2019 metai || 2020 metai || IŠ VISO 
 TAXUD GD || 
  Žmogiškieji ištekliai || 10 096 || 10 096 || 10 096 || 10 096 || 10 096 || 10 096 || 10 096 || 70 672 
  Kitos administracinės išlaidos || 0,390 || 0,390 || 0,390 || 0,390 || 0,390 || 0,390 || 0,390 || 2,730 
 IŠ VISO TAXUD GD ||   || 10 486 || 10 486 || 10 486 || 10 486 || 10 486 || 10 486 || 10 486 || 73 402 
 IŠ VISO asignavimų pagal daugiametės finansinės programos 5 IŠLAIDŲ KATEGORIJĄ ||   || 10 486 || 10 486 || 10 486 || 10 486 || 10 486 || 10 486 || 10 486 || 73 402 
   ||   ||   || 2014 metai || 2015 metai || 2016 metai || 2017 metai || 2018 metai || 2019 metai || 2020 metai || 2021-2023 metai || IŠ VISO 
 IŠ VISO asignavimų pagal daugiametės finansinės programos 1–5 IŠLAIDŲ KATEGORIJAS || Įsipareigojimai || 82 326 || 84 446 || 86 556 || 88 666 || 90 886 || 93 196 || 95 406 ||   || 621 482 
 Mokėjimai || 24 934 || 57 641 || 73 365 || 78 748 || 80 669 || 82 658 || 84 689 || 138 778 || 621 482 
Numatomas
poveikis veiklos asignavimams 
–     
Pasiūlymui įgyvendinti veiklos
asignavimai naudojami taip:
Įsipareigojimų asignavimai mln. EUR
(tūkstantųjų tikslumu)
 Nurodyti tikslus ir rezultatus   ò ||   ||   || 2014 m. || 2015 m. || 2016 m. || 2017 m. ||  2018 m. || 2019 m. || 2020 m. || IŠ VISO 
 REZULTATAI 
 Rezultato rūšis[51]   || Vidutinės rezultato išlaidos || Rezultatų skaičius || Išlaidos || Rezultatų skaičius || Išlaidos || Rezultatų skaičius || Išlaidos || Rezultatų skaičius || Išlaidos || Rezultatų skaičius || Išlaidos || Rezultatų skaičius || Išlaidos || Rezultatų skaičius || Išlaidos || Bendras rezultatų skaičius || Iš viso išlaidų 
 Konkretus tikslas – remti muitų sąjungos veikimą, ypač vykdant dalyvaujančių šalių, jų muitinių, jų pareigūnų ir išorės ekspertų bendradarbiavimą 
   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 IT pajėgumų didinimas || IT sutarčių skaičius ||   || Maždaug 30 ||  57 360 ||   || 59 470 ||   || 61 580 ||   || 63 700 ||   || 65 910 ||   || 68 220 ||   || 70 440 ||   ||  446 680 
 Bendri veiksmai || Surengtų renginių skaičius ||   || Maždaug 450 ||  11 570 ||   || 11 570 ||   || 11 570 ||   || 11 570 ||   || 11 570 ||   || 11 570 ||   || 11 570 ||   ||  80 990 
 Žmogiškųjų išteklių gebėjimų ugdymas || Mokymo kursų skaičius ||   || Reikės patvirtinti || 2 810 ||   ||  2 820 ||   ||  2 820 ||   ||  2 810 ||   ||  2 820 ||   ||  2 820 ||   ||  2 810 ||   ||  19 710 
   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 IŠ VISO IŠLAIDŲ ||   ||   ||   || 71 740 104 400 ||   || 73 860 ||   || 75 970 ||   || 78 080 ||   || 80 300 ||   || 82 610 ||   || 84 820 ||   || 547 380 
3.2.2.     Numatomas poveikis
administracinio pobūdžio asignavimams
3.2.2.1.  Suvestinė 
–     
Pasiūlymui įgyvendinti administraciniai
asignavimai naudojami taip:
mln. eurų
(tūkstantųjų tikslumu)
   || 2014 metai || 2015 metai || 2016 metai || 2017 metai || 2018 metai || 2019 metai || 2020 metai || IŠ VISO 
 Daugiametės finansinės programos 5 IŠLAIDŲ KATEGORIJA ||   ||   ||   ||   ||   ||   ||   ||   
 Žmogiškieji ištekliai || 10 096 || 10 096 || 10 096 || 10 096 || 10 096 || 10 096 || 10 096 || 70 672 
 Kitos administracinės išlaidos || 0,390 || 0,390 || 0,390 || 0,390 || 0,390 || 0,390 || 0,390 || 2,730 
 Daugiametės finansinės programos 5 IŠLAIDŲ KATEGORIJOS tarpinė suma || 10 486 || 10 486 || 10 486 || 10 486 || 10 486 || 10 486 || 10 486 || 73 402 
 Neįtraukta į daugiametės finansinės programos 5 IŠLAIDŲ KATEGORIJĄ[52]   ||   ||   ||   ||   ||   ||   ||   ||   
 Žmogiškieji ištekliai || p. m. || p. m. || p. m. || p. m. || p. m. || p. m. || p. m. || p. m. 
 Kitos administracinio pobūdžio išlaidos || p. m. || p. m. || p. m. || p. m. || p. m. || p. m. || p. m. || p. m. 
 Tarpinė suma, neįtraukta į daugiametės finansinės programos 5 IŠLAIDŲ KATEGORIJĄ || p. m. || p. m. || p. m. || p. m. || p. m. || p. m. || p. m. || p. m. 
 IŠ VISO || 10 486 || 10 486 || 10 486 || 10 486 || 10 486 || 10 486 || 10 486 || 73 402 
3.2.2.2.   Numatomi žmogiškųjų
išteklių poreikiai 
–     
Pasiūlymui įgyvendinti žmogiškieji
ištekliai naudojami taip:
Sąmatą nurodyti sveikaisiais
skaičiais (arba ne smulkiau nei dešimtųjų tikslumu)
   || 2014 metai || 2015 metai || 2016 metai || 2017 metai || 2018 metai || 2019 metai || 2020 metai 
  Etatų plano pareigybės (pareigūnai ir laikinieji darbuotojai) 
 14 01 01 01 (Komisijos būstinė ir atstovybės) || 65 || 65 || 65 || 65 || 65 || 65 || 65 
 14 01 01 02 (Delegacijos) || p. m. || p. m. || p. m. || p. m. || p. m. || p. m. || p. m. 
 14 01 05 01 (Netiesioginiai moksliniai tyrimai) || p. m. || p. m. || p. m. || p. m. || p. m. || p. m. || p. m. 
 10 01 05 01 (Tiesioginiai moksliniai tyrimai) || p. m. || p. m. || p. m. || p. m. || p. m. || p. m. || p. m. 
  Išorės personalas (visos darbo dienos ekvivalento vienetais (FTE)[53]   
 14 01 02 01 (CA, INT, TA, SNE finansuojami iš bendrojo biudžeto) || 17 || 17 || 17 || 17 || 17 || 17 || 17 
 14 01 02 02 (CA, INT, JED, LA ir SNE delegacijose) || p. m. || p. m. || p. m. || p. m. || p. m. || p. m. || p. m. 
 14 01 04 05 [54] || – būstinėje[55]   || p. m. || p. m. || p. m. || p. m. || p. m. || p. m. || p. m. 
 – delegacijose || p. m. || p. m. || p. m. || p. m. || p. m. || p. m. || p. m. 
 14 01 05 02 (CA, INT, SNE – netiesioginiai moksliniai tyrimai) || p. m. || p. m. || p. m. || p. m. || p. m. || p. m. || p. m. 
 10 01 05 02 (CA, INT, SNE – tiesioginiai moksliniai tyrimai) || p. m. || p. m. || p. m. || p. m. || p. m. || p. m. || p. m. 
 Kitos biudžeto eilutės (nurodyti) || p. m. || p. m. || p. m. || p. m. || p. m. || p. m. || p. m. 
 IŠ VISO || 82 || 82 || 82 || 82 || 82 || 82 || 82 
14 yra atitinkama politikos sritis arba
biudžeto antraštinė dalis.
Žmogiškųjų
išteklių poreikiai bus tenkinami panaudojant GD darbuotojus, jau paskirtus
priemonei valdyti ir (arba) perskirstytus generaliniame direktorate, ir
prireikus finansuojami iš papildomų lėšų, kurios atsakingam GD
gali būti skiriamos pagal metinę asignavimų skyrimo
procedūrą ir atsižvelgiant į biudžeto apribojimus.
Vykdytinų
užduočių aprašymas:
 Pareigūnai ir laikinieji darbuotojai || Programos valdymo veikla siaurąja prasme[56] ir programos įgyvendinimo veikla, pvz., Europos IT sistemų tyrimai, plėtojimas, techninė priežiūra ir naudojimas   
 Išorės personalas || Pagalba programos įgyvendinimo veiklai, pvz., Europos IT sistemų tyrimams, plėtojimui, techninei priežiūrai ir naudojimui 
3.2.3.     Suderinamumas su dabartine
daugiamete finansine programa 
–     
Pasiūlymas atitinka 2020 m.
daugiametę finansinę programą.
3.2.4.     Trečiųjų
šalių įnašai
–     
Pasiūlyme nenumatytas su trečiosiomis
šalimis bendras finansavimas 
3.2.5.     Numatomas poveikis
įplaukoms
–     
Pasiūlymas gali turėti finansinį
poveikį įplaukoms:
·              
Programa gali turėti netiesioginį
poveikį ES įplaukoms – numatoma, kad dėl patobulintos ir
veiksmingesnės muitinių veiklos bus, be kita ko, surenkama daugiau
muitų. Tačiau šio poveikio negalima kiekybiškai įvertinti.
·              
Tuo atveju, jeigu taikomos 13 straipsnyje
minėtos sankcijos, į ES biudžetą jos bus įtraukiamos kaip
bendrosios įplaukos.
[1]               2011 m. birželio 29 d. COM(2011) 500 galutinis,
„Strategijos „Europa 2020“ biudžetas“.
[2]               2010 m.
kovo 3 d. COM(2010) 2020 galutinis, „Pažangaus, tvaraus ir
integracinio augimo strategija“.
[3]               2010 m.
maždaug 12,3 proc. (15,7 mlrd. EUR) ES biudžeto sudarė
tradiciniai nuosavi ištekliai. Biudžeto generalinis direktoratas, teminė
valstybių narių muitinio tikrinimo strategijos ataskaita
„Tradicinių nuosavų išteklių kontrolė“, p. 3.
[4]               
Programos „Muitinė 2013“ laikotarpio vidurio vertinimas,
http://ec.europa.eu/taxation_customs/resources/documents/common/publications/studies/customs2013_mid_term_report_en.pdf.
[5]               DELOITTE, „The future business architecture for the
Customs Union and Cooperative Model in the Taxation Area in Europe“. 
[6]               2011 m. balandžio 11 d. 9-ojo
programos „Muitinė“ komiteto posėdžio protokolas.
[7]               Reglamento,
kuriuo nustatomas Sąjungos muitinės kodeksas, pasiūlymas, 2012 m.
vasario 20 d. COM(2012) 64.
[8]               Tai
bendras muitinės ir mokesčių sričių sujungimo
taškų skaičius.
[9]               COM(2012)
388 final.
[10]             Anksčiau
jos vadintos transeuropinėmis IT sistemomis.
[11]             OL L 55,
2011 2 28, p. 13.
[12]             2011 m.
birželio 29 d. COM(2011) 398 galutinis.
[13]             2011 m.
lapkričio 9 d. COM(2011) 706 galutinis.
[14]             COM(2010) 245
galutinis/2, „Europos skaitmeninė darbotvarkė“.
[15]             2010 m.
lapkričio 23 d. COM(2010) 682, „Naujų įgūdžių ir
darbo vietų darbotvarkė“.
[16]             COM(2011) 0206
galutinis.
[17]             COM(2011) 287,
„Intelektinės nuosavybės teisių bendroji rinka –
Kūrybingumo ir naujovių skatinimas ekonomikos augimui, kokybiškų
darbo vietų kūrimui ir aukščiausios kokybės produktams ir
paslaugoms Europoje teikti“.
[18]             Šia
programa bus papildoma 2014–2020 m. programa „Hercule III“ (COM(2011) 914
galutinis), skirta būtent kovai su sukčiavimu, korupcija ir kita
neteisėta veikla, kenkiančia Sąjungos finansiniams interesams.
[19]             COM(2010) 612.
„Prekyba, augimas ir tarptautinė arena. Prekybos politika –
svarbiausia ES 2020 m. strategijos sudėtinė dalis“.
[20]             COM(2010) 673
galutinis, Briuselis, 2010 11 22, Komisijos komunikatas Europos
Parlamentui ir Tarybai „ES vidaus saugumo strategijos įgyvendinimas. Penki
žingsniai kuriant saugesnę Europą“.
[21]             COM(2010) 171
galutinis, Briuselis, 2010 04 20, Komisijos komunikatas Europos
Parlamentui, Tarybai, Europos ekonomikos ir socialinių reikalų
komitetui ir Regionų komitetui „Sukurti laisvės, saugumo ir
teisingumo erdvę Europos piliečiams. Stokholmo programos įgyvendinimo
veiksmų planas“.
[22]             COM(2010) 2020.
[23]             COM(2004) 373.
[24]             Įrašyti.
[25]             COM(2010) 700.
[26]             OL L 55,
2011 2 28, p. 13.
[27]             OL L 154,
2007 6 14, p. 25.
[28]             OL L 292, 1996
11 15, p. 2.
[29]             VGV –
veikla grindžiamas valdymas, VGB – veikla grindžiamas biudžeto sudarymas.
[30]             Kaip
nurodyta Finansinio reglamento 49 straipsnio 6 dalies a arba b punkte.
[31]             2010 m.
kovo 3 d. COM(2010) 2020 galutinis, „Pažangaus, tvaraus ir
integracinio augimo strategija“.
[32]             2008 m.
priėmė Taryba (2008/C 253/01).
[33]             SEC(2011) 467
galutinis, 2011 4 13. Viešų konsultacijų dėl komunikato
„Kuriamas Bendrosios rinkos aktas“ atsiliepimų apžvalga.
[34]             http://ec.europa.eu/taxation_customs/resources/documents/customs/customs_controls/counterfeit_piracy/
statistics/statistics_2010.pdf.
[35]             Biudžeto
generalinis direktoratas, teminė valstybių narių muitinio
tikrinimo strategijos ataskaita „Tradicinių nuosavų išteklių
kontrolė“, p. 3.
[36]             COM(2010) 612,
„Prekyba, augimas ir tarptautinė arena“, p. 12.
[37]             COM(2010) 673
galutinis, Briuselis, 2010 11 22, Komisijos komunikatas Europos
Parlamentui ir Tarybai „ES vidaus saugumo strategijos įgyvendinimas. Penki
žingsniai kuriant saugesnę Europą“.
[38]             COM(2010) 171
galutinis, Briuselis, 2010 04 20, Komisijos komunikatas Europos
Parlamentui, Tarybai, Europos ekonomikos ir socialinių reikalų
komitetui ir Regionų komitetui „Sukurti laisvės, saugumo ir
teisingumo erdvę Europos piliečiams. Stokholmo programos
įgyvendinimo veiksmų planas“.
[39]             Tai
bendras muitinės ir mokesčių sričių sujungimo
taškų skaičius.
[40]             2005 m.
balandžio 6 d. dokumente COM(2005) 124 nurodyta, kad pagal 2007–2013 m.
finansinę programą numatyta skirti 745 mln. EUR.
[41]             Informacija
apie valdymo būdus ir nuorodos į Finansinį reglamentą
pateikiamos svetainėje BudgWeb, http://www.cc.cec/budg/man/budgmanag/budgmanag_en.html.
[42]             Kaip
nurodyta Finansinio reglamento 185 straipsnyje.
[43]             Trečias
kontrolės nuodugnumo lygis – kontrolė remiantis visiškai
nepriklausoma patvirtinamąja informacija.
[44]             Ketvirtas
kontrolės nuodugnumo lygis – kontrolė remiantis atitinkamu proceso
etapu esamais susijusiais dokumentais, įskaitant galimybę su jais
susipažinti.
[45]             Sąnaudos
apima kontrolę atliekančių žmogiškųjų išteklių
visos darbo dienos ekvivalentą (FTE), padaugintą iš vidutinių
personalo sąnaudų, išorės audito išlaidas, ART sistemos
priežiūros išlaidas.
[46]             DA –
diferencijuotieji asignavimai / NDA – nediferencijuotieji asignavimai.
[47]             ELPA –
Europos laisvosios prekybos asociacija. 
[48]             Šalių
kandidačių ir, kai taikoma, Vakarų Balkanų potencialių
šalių kandidačių.
[49]             Išlaidos
nurodytos dabartinėmis kainomis.
[50]             Techninė
ir (arba) administracinė pagalba ir išlaidos ES programų ir (arba)
priemonių įgyvendinimui remti (buvusios BA eilutės),
netiesioginiai moksliniai tyrimai, tiesioginiai moksliniai tyrimai.
[51]             Rezultatai
– tai būsimi produktai ir paslaugos (pvz., finansuota studentų
mainų, nutiesta kelių kilometrų ir kt.).
[52]             Techninė
ir (arba) administracinė pagalba ir išlaidos ES programų ir (arba)
priemonių įgyvendinimui remti (buvusios BA eilutės),
netiesioginiai moksliniai tyrimai, tiesioginiai moksliniai tyrimai.
[53]             CA –
sutartininkas („Contract Agent“); INT – per agentūrą įdarbintas
darbuotojas („Intérimaire“); JED – jaunesnysis delegacijos ekspertas („Jeune
Expert en Délégation“); LA – vietinis darbuotojas („Local Agent“); SNE –
deleguotasis nacionalinis ekspertas („Seconded National Expert“). 
[54]             Neviršijant
viršutinės ribos, nustatytos išorės personalui, finansuojamam iš
veiklos asignavimų (buvusių BA eilučių).
[55]             Būtina
struktūriniams fondams, Europos žemės ūkio fondui kaimo
plėtrai (EŽŪFKP) ir Europos žuvininkystės fondui (EŽF).
[56]             Programos
valdymo veiklos siaurąja prasme pareigybių skaičius apribotas
iki 18.